Elak Lakukan 5 Perkara Ini Jika Tidak Mahu Wajah Cepat Tua. Awas, Nombor 5  Paling Penting Kena Hati-Hati!

Tengok rupa nampak tua tapi usia masih muda. Pernah tak berlaku pada anda. Rasa ngeri kan? Sebenarnya proses penuaan berlaku pada semua kerana satu proses semula jadi, justeru, kita tak mampu nak elak. Cuma boleh lambatkan dengan cara yang betul.

Berikut 5 tabiat yang perlu dielakkan jika anda tidak mahu proses penuaan menjadi lebih cepat berbanding biasa:

1. Tidur Meniarap Muka Ditutup Bantal

Apabila kita selalu mengenakan tekanan ke atas kulit muka dengan bantal semasa tidur, ini akan menghasilkan trauma pada kulit muka. Apabila ada tekanan pada muka yang terhasil akibat geseran dengan sarung bantal, ini akan menghasilkan kedut akibat kolagen yang pecah.

Keupayaan kulit untuk memulihkan keanjalan wajah juga terhenti kerana peraliran darah tersekat akibat tekanan yang wujud pada wajah. Tidur dengan wajah tidak ditutup membantu mengelakkan masalah ini berterusan.

2. Suka Berdendam

Setiap hari kita akan berhadapan dengan tekanan yang datang dari pelbagai sudut. Ada kajian yang membuktikan wujudnya hubungan di antara kesihatan badan dengan orang yang pemaaf. Seseorang yang suka berdendam, akan meningkatkan sistem aktiviti saraf yang mengawal kebimbangan dan akan menggalakkan rembesan hormon kortisol.

Kortisol akan membuatkan penambahan berat, kenaikan tekanan darah, meninggikan kadar gula dalam darah dan meningkatkan risiko diabetis.

3. Berhenti Bersenam

Orang ramai selalu mengamalkan senaman dengan meletakkan sasaran tertentu. Apabila sasaran tercapai, kebanyakan mereka akan berhenti bersenam. Banyak penyelidikan sudah membuktikan dengan senaman yang berterusan, akan menurunkan kadar kortisol serta meningkatkan hormon seperti testosterone yang banyak memberi faedah pada individu.

Pihak American College of Sports Medicine menyarankan 30 minit diperuntukkan untuk aktiviti senaman setiap hari.

4. Suka Makanan Dan Minuman Bergula

Gula mempercepatkan kadar penuaan badan kita. Memakan gula berlebihan akan menyebabkan kerosakan pada kulit, seperti masalah jerawat dan kedut-kedut muka.

Apabila kita makan gula dan gula diproses oleh badan, ini akan menghasilkan molekul baru yang digelarkan AGE yang akan merosakkan fiver-fiver protein yang mengawal tahap keanjalan kulit.

5. Suka Berjaga Malam

Ketika remaja, berjaga malam memang menyeronokkan kerana kita mempunyai banyak masa untuk berseronok. Namun menjelang dewasa, berjaga pada waktu malam akan membuatkan kita kelihatan lebih tua daripada biasa. Apabila berjaga malam, kita akan kekurangan tidur yang cukup. Ini akan menjadikan mata kita kelihatan bengkak dan sembab. Kita akan kelihatan kurang bermaya dan kusam.

Sumber: Petua ibu


Rupanya Ini Sebab Bilik Tidur Jadi Ruang Privacy Suami Isteri, Bukan Tempat Anak Melompat Sana Sini. Cara Ibu Ini Memang Win!

__________________________________________________________________

Bilik tidur adalah PRIVACY SUAMI ISTERI. Even anak pun sebenarnya tak boleh suka-suka masuk, kena minta izin, apatah lagi org luar.

Malah pakar perunding keluarga seperti Dr Fadzilah Kamsah pun berpesan, bahawa kamar tidur suami isteri adalah kawasan NO ENTRY. Hanya utk suami isteri sahaja sb di sanalah segala aktiviti sulit dilakukan bersama pasangan.

Org lain boleh guna bilik tetamu/bilik anak. Tapi bukan bilik utama suami isteri. Kalau suami tak faham atau tak boleh terima, bawa dia jumpa pegawai kaunseling di JKM atau mana2 pej. agama.

Islam memberikan HAK PRIVACY kpd suami isteri, apatah lagi dlm rumah sendiri. Org luar tak boleh suka2 masuk ke mana2 bahagian dlm rumah, tanpa izin tuan rumah. Haram hukumnya.

Lebih2 lg, dlm bilik tidur itulah, terdapat pakaian tidur milik isteri yg tak sepatutnya menjadi tontonan org luar, walaupun mak ayah mertua sendiri. Jangan anggap ini benda remeh. Bilik tidur yg selalu dimasuki org luar, lama kelamaan akan hilang serinya.

Perkongsian bersama…


“Kucing Tu Selamatkan Aku.” Suara Nyaring Si Bulus Selamatkan Nyawa. Mangsa Banjir Cerita Detik Cemas.

Setelah kejadian banjir besar yang melanda beberapa lokaliti di Lembah Klang baru-baru ini sangat menyayat hati ramai pihak.

Kini air bah yang ‘menggunung’ sudah surut. Ramai sukarelawan menghulurkan bantuan untuk membersihkan rumah mangsa banjir.

Dalam tempoh itu, sudah tentu ada mangsa banjir berkongsi cerita detik cemas yang dilalui ketika bah datang.

Sebagaimana perkongsian saudara Khairul Hakimin Muhammad yang kini menjadi salah seorang sukarelawan yang membantu mereka yang terkesan akibat banjir.

Menurutnya, salah seorang mangsa menceritakan kembali kepadanya detik cemas bagaimana dia dan jiran dapat menyelamatkan diri setelah mendengar suara nyaring si bulus.

Suara yang kuat itu membuatkan wanita berkenaan meninjau bahagian luar rumah, alangkah terkejutnya apabila mendapati air naik dengan pantas. Melahirkan rasa syukur dengan suara kucing itu telah menyelamatkan nyawanya.


Untuk Redha Suami, Isteri Tidak Perlu Terlalu Hambakan Diri. Deep Perkongsian Ni.

Bahagia seorang itu adalah apabila sang suami sentiasa menghargainya. Malah ada yang sanggup menjadikan suaminya bagaikan ‘raja’  demi memastikan dirinya sayangi suami.

Namun hakikatnya isteri lupa bahawa caranya memakan dirinya sendiri. Malah dalam Islam tidak menyuruh para isteri terlalu menghamba dirinya kepada suami sehingga menyeksa diri.

Ikuti perkongsian yang bermanfaat ini.

Entahlah versi #RoadToJannah seorang isteri ini kadang kala menyusahkan diri sendiri. Sedangkan Isteri-isteri Rasulullah S.A.W contoh terbaik dalam mencari redha seorang suami.

Untuk cari redha dari seorang suami tidak perlu untuk l isteri itu sanggup ‘menghambakan’ diri siang malam demi memuaskan hati sang ‘raja’.

Ramai yang salah faham dalam konsep taat. Taat kepada suami bukan bermakna kamu kena basuh kaki suami,mandikan dia,buka stokin untuk dia. Taat disini kamu menunaikan hak hak Allah swt.

Contoh. Isteri mahu keluar rumah jumpa kawan kawan atau mahu bermesej dengan kawan kawan lelaki. lalu suami tidak izinkan. Disini taat perlu ada,jika isteri ingkar ia satu dosa.

BILA RAJAKAN SUAMI, DIRI ISTERI TAK TERURUS.

Secara peribadi,saya tidak mengharapkan layanan seperti tips yang viral itu. Kerana terlalu ingin merajakan suami awak sendiri tidak terurus,tidak ceria,mengadu sakit itu ini dek kerana ingin di lihat dimata suami sebagai awak itu isteri solehah.

Kamu sibuk dengan rumahtangga,sedangkan solat dihujung waktu,aurat tidak terjaga.

Bergaul bebas dengan bukan mahram,tergedik gedik buat live.

Saya dah ramai jumpa dan baca dari inbox dan whatsapp. Siang malam tak kira masa uruskan rumahtangga. Pada awalnya ia seronok,rasa nak disanjung suami,rasa nak jadi yang terbaik buat suami.

AKHIRNYA EMOSI ISTERI ‘PENAT’

Akhirnya sampai satu tahap,awak ‘pancit’,emosi awak penat,jiwa awak memberontak,awak depressed.

Suami langsung tidak memuji awak,tidak hargai awak,bahkan jika terkurang suami pula herdek awak kata lambat!,pemalas!

ISTERI JANGAN PAKSA DIRI. SUAMI ISTERI KENA SALING MELENGKAPI.

Isteri saya minta nasihat. Abang jika sayang ada kekurangan apa apa cakaplah. Bagi tahu lah apa lagi yang perlu sayang buat. Saya kata kepada isteri,jangan buat apa yang awak tidak mampu buat,buatlah apa tanggungjawab sebagai seorang isteri untuk mencari redha Allah dan Rasul. Jika awak jaga hak Allah dan Rasul,pasti awak akan faham untuk taat kepada suami.

Saya kahwin dengan awak bukan untuk awak siang malam kena puaskan hati saya. Kita kahwin ini nak saling melengkapi,saling mengecapi kebahagiaan. Apa guna saya puas hati sedangkan awak merana diri.

Cukuplah sekadar isteri jaga solat,puasa ramdhan,jaga maruah,taat kepada suami dalam perkara ma’ruf. Inilah #RoadToJannah untuk isteri pilih syurga yang mana mereka kehendaki.

Coretan ini mungkin sesuai untuk saya,mungkin tidak untuk orang lain.


Surah Luqman Sarat Dengan ‘Parenting Tips’ Untuk Dijadikan Panduan. Ibu Ni Kongsi Intipatinya!

Salah satu amalan biasa yang dilakukan oleh mak-mak apabila sedang berbadan dua, pasti  tidak terlepas daripada mengamalkan membaca surah Luqman.

Apa istimewanya tentang surah ini?

Ayuh hayati perkongsian daripada seorang ibu yang sering berkongsi info keibubapaan di akaun fb miliknya. Jom semak.

Entah lah.
Somehow surah ni memberi “rasa” kepada naluri keibuan saya.

Setiap kali rasa macam nak terjun bangunan tak larat dah nak hadap semua benda–
surah ni jugak lah yang kutip semula setiap kepingan hati yang pecah.

Sejak saya mengandungkan Haikal, Surah Luqman has always been my favourite surah. Dari mengandung trimester kedua sampai lah  Haikal cerai susu pada usia 3 tahun– selalu baca surah ni. .Entah lah. Somehow surah ni memberi "rasa" kepada naluri keibuan saya. .Setiap kali rasa gagal sebagai ibu–surah ini lah yang memujuk saya untuk kembali mencuba. .Setiap kali rasa macam nak terjun bangunan tak larat dah nak hadap semua benda–surah ni jugak lah yang kutip semula setiap kepingan hati yang pecah. .Sekarang, Haikal dah 7 tahun–dan dia pula yang recite surah ni untuk hiburkan hati kami sekeluarga. ?.Untuk post kali ni, saya nak share tentang intipati surah Luqman — terutama kebijaksanaan "parenting style" Luqman Al Hakim, sehingga dia dimuliakan oleh Allah dan dijadikan contoh buat seluruh umat. .Luqman Al Hakim ni bukan nabi atau rasul– malah "orang biasa" saje. Tapi disebabkan oleh kebijaksanaan dan kehalusannya dalam mentarbiyah anaknya, maka diangkat namanya dalam Al-Quran. .Pesanan2 Luqman kepada anaknya yang direkodkan dalam surah Luqman ni sebenarnya adalah "guideline" kepada ibu bapa dalam mendidik anak2, supaya anak2 selamat di dunia dan di akhirat, dan supaya kita tenang dalam lubang kubur..Parenting Tips dari Surah Luqman:.?Bina "jambatan" yang baik dengan anak, panggil dengan nama2 indah, sebelum kita terapkan tauhid, ibadah dan akidah. .? Sentiasa ingatkan anak– jangan sesekali percaya ada tuhan selain Allah. Kerana syirik– adalah satu jenayah yang amat besar..? Untuk lebih meyakinkan anak bahawa satu2nya tuhan adalah Allah– ajak mereka renung betapa magical nya alam rahim. Masa anak berada dalam rahim ibu, takde siapa yang melindungi, takde siapa yang beri kesempurnaan pada rupa fizikal, fungsi organ, dan sebagainya– melainkan Allah. Alam rahim adalah bukti kuasa dan kasih sayang Allah terhadap manusia..? Ajak anak zahirkan kepercayaannya kepada Allah– dengan mendirikan solat. .? Sambil ajar anak solat, fahamkan mereka– kenapa kena solat? Tunjuk bukti2 kewujudan Allah, dan tanya anak — cuba tengok burung tu, agaknya siapa yang bagi dia keupayaan untuk terbang? Tengok bulan, siapa yang bagi dia cahaya cantik dan bentuk bulat tepat dan tanpa gagal keluar di malam hari? Dan tengok pula diri kita, tengok tangan kaki kita, tengok mata telinga hidung kita, siapa yang bagi nikmat ni semua? Solat– adalah bukti kita terima kasih pada Allah, dan mohon Dia pelihara semua nikmat ini. .? Ajar anak solat, paling lewat pada usia 7 tahun, dan jangan gunakan rotan. Ajar dengan sabar & penuh hikmah. Umur 10 tahun– baru rotan bila anak tak solat dengan sengaja. .? Beritahu anak tentang akibat kalau tak solat– jenayah yg kita lakukan (tak solat) pasti akan dibalas di Hari Kiamat nanti. Sebutir pasir yang bergerak di dasar laut pun Allah tahu– apatah lagi bila kita tinggal solat. Allah Maha Tahu Lagi Teliti..? Didik anak solat, sebab solat yang sempurna itulah yang akan membentuk akhlak terpuji– tak sombong, lembut tutur kata, rendah diri, bijak mengawal emosi, sentiasa bersederhana– menjadi orang yang disenangi dan disayangi. .? Bula anak mula rasa kemanisan dan kenikmatan bersolat, ajak anak berdakwah dan mengajak orang lain berbuat kebaikan–amal makruf nahi mungkar. .? Berdakwah dan mengajak orang berbuat kebaikan, akan membentuk kesabaran dan kematangan dalam diri..? Ciri-ciri orang yang capai darjat tinggi di sisi Allah– sabar, tak terkesan emosi dgn keadaan sekeliling, tenang bila berbicara, tak meninggi suara dan tak sombong. .? Ajar anak bersyukur– Bagi 2 kertas pada anak: Kertas pertama suruh dia tulis apa yg dia nak, dan kertas kedua suruh dia tulis benda yg dia dah ada. Pastinya, senarai kertas pertama lebih panjang dari kertas kedua. Itu lumrah manusia– sentiasa nak apa yg belum ada di tangan. Ajar anak– tak salah untuk bercita2, tapi jangan lupa syukur dulu dengan apa yang Allah dah bagi. .? SYUKUR– dapat bantu kita create happiness dalam diri dan bijak mengawal nafsu serta emosi..? Bila kita bagi nasihat pada anak, jangan berharap anak berubah kerana nasihat kita. Sebab yg beri hidayah pada anak ialah Allah. Ibu bapa berhak mendidik anak sebaiknya, tapi ingat– Allah juga sedang mendidik ibu bapa melalui anak2. Setiap usaha kita bukan untuk dapat respon daripada anak, tapi untuk dapat respon daripada Allah..? Kisah Luqman bukan sekadar contoh dakwah seorang bapa kepada anak, tapi contoh dakwah kepada semua manusia. Bila berdakwah kepada sesiapa sahaja, pandanglah mereka seperti "anak" — dengan pandangan kasih sayang dan penuh sabar. Bila nampak orang yang masih buat kemungkaran, pandang mereka seperti anak2 kecil yang masih merangkak dalam belajar agama. .Wallahua'lam bisawwab. .Kalau korang "rasa berbekas" dengan kisah Luqman Al Hakim ni– maka bersyukurlah dengan "rasa" itu. Sesungguhnya "rasa" itu pun adalah satu nikmat besar daripada Allah. .Letak phone sekejap, pergi pada anak2–dan lihat kuasa & kasih sayang Allah pada mereka. ❤.Selamat malam,Adlil Rajiah.Sumber: Nota peribadi saya ketika belajar Taddabur Surah Luqman dengan Ustaz Syaari Abdul Rahman

Untuk post kali ni, saya nak share tentang intipati surah Luqman — terutama kebijaksanaan “parenting style” Luqman Al Hakim, sehingga dia dimuliakan oleh Allah dan dijadikan contoh buat seluruh umat.

Luqman Al Hakim ni bukan nabi atau rasul– malah “orang biasa” saja. Tapi disebabkan oleh kebijaksanaan dan kehalusannya dalam mentarbiyah anaknya, maka diangkat namanya dalam Al-Quran.

Pesanan-pesanan  Luqman kepada anaknya yang direkodkan dalam surah Luqman ni sebenarnya adalah “guideline” kepada ibu bapa dalam mendidik anak-anak, supaya anak-anak selamat di dunia dan di akhirat, dan supaya kita tenang dalam lubang kubur.

Parenting Tips dari Surah Luqman:

?Bina “jambatan” yang baik dengan anak, panggil dengan nama-nama indah, sebelum kita terapkan tauhid, ibadah dan akidah.

? Untuk lebih meyakinkan anak bahawa satu-satunya tuhan adalah Allah– ajak mereka renung betapa magical nya alam rahim. Masa anak berada dalam rahim ibu, tak ada siapa yang melindungi, takada siapa yang beri kesempurnaan pada rupa fizikal, fungsi organ, dan sebagainya– melainkan Allah. Alam rahim adalah bukti kuasa dan kasih sayang Allah terhadap manusia.

? Sambil ajar anak solat, fahamkan mereka– kenapa kena solat? Tunjuk bukti-bukti kewujudan Allah, dan tanya anak — cuba tengok burung tu, agaknya siapa yang bagi dia keupayaan untuk terbang? Tengok bulan, siapa yang bagi dia cahaya cantik dan bentuk bulat tepat dan tanpa gagal keluar di malam hari? Dan tengok pula diri kita, tengok tangan kaki kita, tengok mata telinga hidung kita, siapa yang bagi nikmat ni semua? Solat– adalah bukti kita terima kasih pada Allah, dan mohon Dia pelihara semua nikmat ini.

? Ajar anak solat, paling lewat pada usia 7 tahun, dan jangan gunakan rotan. Ajar dengan sabar dan penuh hikmah. Umur 10 tahun– baru rotan bila anak tak solat dengan sengaja.

? Beritahu anak tentang akibat kalau tak solat– jenayah yang kita lakukan (tak solat) pasti akan dibalas di Hari Kiamat nanti. Sebutir pasir yang bergerak di dasar laut pun Allah tahu– apatah lagi bila kita tinggal solat. Allah Maha Tahu Lagi Teliti.

? Bila anak mula rasa kemanisan dan kenikmatan bersolat, ajak anak berdakwah dan mengajak orang lain berbuat kebaikan–amal makruf nahi mungkar.

? Kisah Luqman bukan sekadar contoh dakwah seorang bapa kepada anak, tapi contoh dakwah kepada semua manusia. Bila berdakwah kepada sesiapa sahaja, pandanglah mereka seperti “anak” — dengan pandangan kasih sayang dan penuh sabar. Bila nampak orang yang masih buat kemungkaran, pandang mereka seperti anak2 kecil yang masih merangkak dalam belajar agama.

Wallahua’lam bisawwab.

Kalau korang “rasa berbekas” dengan kisah Luqman Al Hakim ni– maka bersyukurlah dengan “rasa” itu. Sesungguhnya “rasa” itu pun adalah satu nikmat besar daripada Allah.

Letak phone sekejap, pergi pada anak-anak dan lihat kuasa & kasih sayang Allah pada mereka. ❤

Selamat malam


Suami Tidak Perlu Untuk Tagih Hormat Dari Isteri Kerana Ia Akan Datang Sendiri.  Yang Penting, Perbaiki 8 Perkara Ini!

Di dalam kehidupan berumah tangga, kena sama-sama laksanakan tanggung jawab masing-masing. Andai ada yang tidak kena perlu cepat diselesaikan supaya tidak mengundang lebih banyak masalah lain kelak.

Namun, pasangan muda kini banyak yang mengalami masalah rumah tangga kerana tiada rasa hormat-menghormati antara satu sama lain. Masing-masing ego dan enggan mengalah.

HORMAT BUKAN DITAGIH TETAPI DIRAIH

Sila baca dengan tenang dan jangan cepat gelabah. Aku akan cuba huraikan dengan ringkas dan padat kenapa sebenarnya, kita (suami) tidak perlu untuk tagih hormat dari isteri. Kerana ia akan datang sendiri.

Sikap hormat-menghormati antara pasangan ialah satu perkara yang wajib dimiliki oleh mereka yang bergelar suami dan isteri. Semua isteri boleh patuh dan hormat suami, tetapi adakah kerana terpaksa atau benar-benar datang dari keredhaan hati?

Banyak pergaduhan dalam rumah tangga berlaku apabila pasangan mula hilang hormat antara satu sama yang lain. Ini sangat merisaukan kerana telah mengundang kepada banyak kes penceraian yang berlaku.

Sebagai seorang lelaki, aku akan tulis apa yang perlu kita (suami) usahakan untuk mendapat kasih sayang atau hormat dari isteri.

1. Solat

Hidup bertuhan. Ini ialah kunci utama yang sangat penting kita laksanakan sebagai tanggungjawab kita hidup di muka bumi ini. Jika hubungan dengan Allah baik, insyaAllah hubungan dengan manusia pun akan jadi baik. Kalau solat pun kita tidak tunaikan atau bermalas-malasan, hilang satu kreadibiliti untuk kita dihormati pasangan.

2. Nafkah

Begitu juga dengan wang ringgit yang diberi untuk isteri ‘simpan’ bukan digunakan untuk keperluan perbelanjaan keluarga. Bahkan, nilai-nilai agama dan emosi juga sebenarnya satu nafkah yang perlu ditunaikan. Utamakan kebahagiaan isteri terlebih dahulu, baru fikir diri sendiri. Jangan terlalu mengikut kehendak diri tanpa ‘concern’ keperluan pasangan.

3. Kepimpinan

Tunjuk contoh yang baik dalam merancang hala tuju keluarga. Bentangkan perancangan dan suka berbincang dengan pasangan. Tidak ‘keras’ dan ego dengan pandangan sendiri sahaja. Semuanya boleh dibawa berbincang dan jadi suami yang matang. Cukup-cukuplah dengan perangai kebudak-budakkan, anak pun sudah ramai.

4. Sosial

Tahu limitasi dan cara mengendali hubungan sosial dengan baik. Banyakkan berfikir tentang diri sendiri dan keluarga, bukan bercakap tentang orang lain. Kerana orang yang hebat sentiasa berfikir untuk maju kedepan. Jangan buang masa dengan perkara remeh temeh, kerana kita perlu memiliki agenda yang besar untuk dilaksanakan. Tunjuk contoh depan isteri bahawa kita seorang yang matang dalam hubungan sosial. Mudah.

5. Kewangan

Mempunyai perancangan kewangan yang baik. Tahu apa yang lebih penting dan perlu diutamakan. Paling penting ialah ukur baju di badan sendiri. Jangan buat pilihan yang salah dan gopoh dalam hal-hal yang melibatkan kewangan dan komitmen.

6. Keibubapaan

Menjadi perancang dan ‘kepala’ dalam pembentukan ahli keluarga. Bukannya berharap pada isteri semata-mata, namun kita sebagai suami perlu lebih arif dan mampu memberi panduan kepada keluarga tentang bagaimana membesarkan anak-anak.

7. Kerjaya

Mempunyai kerjaya yang stabil, dan kalau boleh turut mempunyai ‘part time’ yang mampu menggantikan kerjaya hakiki sekiranya berlaku perkara yang tidak baik pada kerja hakiki. Lebih baik lagi ialah, gaji kerja ‘part time’ lebih lumayan dari kerja hakiki. Tidak mustahil.

8. Kesihatan

Sentiasa membawa ahli keluarga kepada penjagaan kesihatan yang baik khususnya dari bab makanan dan kebersihan. Sediakan makanan-makanan yang sihat (seimbang) untuk seisi keluarga. Begitu juga dengan memastikan rumah sentiasa dalam keadaan bersih, sampah dibuang sempurna dan rajin membantu kemaskan rumah.

Aku rasa, kalau kita boleh ‘improve’ 8 perkara di atas, percayalah kebahagiaan itu akan datang sendiri pada kita. Buat baik pada orang yang kita sayang, insyaAllah perkara-perkara yang baik juga akan datang kembali pada kita.

p/s : Kita semua manusia biasa dan tidak sempurna, namun apa yang penting ialah kita sentiasa berusaha untuk jadi lebih baik.


Kenapa Anak Kerap Demam, Batuk Dan Selesema. Doktor Ini Berkongsi Sebab Yang Ibu Bapa Kena Alert!

Persoalan ini selalu bermain di kalangan para ibu bapa. Bukan apa, sebab apabila anak-anak jatuh sakit, kitalah insan yang paling sibuk bekerja memastikan anak-anak berada dalam keadaan seselesa yang mungkin. Sampai tak tidur malam dibuatnya.

Cuba lihat 5 perkara ini!

1. Selalu dibawa ke tempat ramai orang. Jangkitan virus mudah berlaku apabila anak kita terdedah kepada orang ramai. Titisan cecair ketika batuk dan bersin boleh mengakibatkan penularan kuman.

2. Pengudaran di dalam rumah yang kurang baik. Pastikan tingkap dibuka, ruang tidak terlalu tertutup, ada ruang untuk udara keluar masuk.

3. Terdedah kepada mereka yang sedang alami jangkitan. Ini akan meningkatkan risiko anak kita turut mendapat jangkitan. Cuba jauhkan daripada anak-anak kecil lain sekiranya mereka sedang alami flu dan demam.

4. Kebersihan diri yang kurang dijaga. Sebaik keluar tandas atau bilik air, pastikan tangan dibasuh bersih-bersih dengan sabun. Jangkitan boleh merebak secara terus atau secara tidak langsung seperti meja makan, alat permainan, tombol pintu m, stroller dan sebagainya.

5. Lewat dibawa berjumpa doktor. Sekiranya anda mendapati anak anda tidak sembuh walau sudah memberi rawatan awal di rumah, jangan tunggu lagi. Bawa segera berjumpa doktor. Rawatan awal amat membantu.

Semoga bermanfaat. #kongsi kepada orang yang anda sayang.

Sumber: FB Dr Ezairy M.Sallih


Rahsia Rumah Tangga Bahagia Kena Anggap & Letak Ibu Mentua Sebaris Dengan Ibu Sendiri Walaupun Dia Tidak Melahirkan Kita.

Tak ramai menantu yang boleh sayang mentua, anggap dan layan mentua macam ibu bapa sendiri. Begitu juga dengan mentua.

“Kalau nak menantu anggap mentua seperti ibunya sendiri, maka…”

Ada yang bertanya, ibu mentua dengan ibu sendiri, sama level tak?

Ada yang kata tak sama level sbb dia bukan ibu kandung kita, dia bukan melahirkan kita, dia bukan membesarkan kita…

Anggap seperti ibu sendiri

Sebenarnya, kita tetap kena anggap ibu mentua tu seperti ibu sendiri walaupun dia bukan melahirkan kita, walaupun dia takde pertalian darah dengan kita…kita tetap perlu letak ibu mentua sebaris dengan ibu sendiri…cuma kadang2 yang menjadi sulit dan sukar untuk menganggapnya sedemikian adalah disebabkan penerimaannya terhadap diri kita sebagai menantu dia…

Penghormatan terhadap ibu mentua sama seperti penghormatan kita kepada ibu sendiri kerana dia juga seorang ibu…

Jangan bandingkan menantu

Then untuk mentua, kalau nak menantu anggap anda seperti ibunya sendiri, maka anda perlu menyayangi menantu sebagaimana anda menyayangi anak sendiri…anda terlebih dahulu perlu menganggapnya sebagai seorang anak, sebelum dia menganggap anda sebagai seorang ibu…

Anda perlu menghargai menantu anda…jangan cari kesalahan dia…jangan memperbandingkan dia dengan menantu2 yang lain…anda perlu memberikan ruang kepada anak dan menantu anda…anda perlu menghormati keputusan anak dan menantu anda.

Tahu sesuaikan diri

Kehendak dan keperluan mereka dengan anda mungkin tak sama, maka anda perlu berlapang dada dengan cara mereka, apa yang dibuat mereka…jangan menceritakan aib menantu kepada orang luar sebab seorang mentua yang baik takkan menceritakan keburukan menantunya kepada orang lain…

Anda juga seorang menantu, maka anda lebih tahu bagaimana cara nk menyesuaikan diri dgn mertua…maka, bimbinglah menantu anda.


Gembira Betul! Che Puan Besar Khaleeda Meluang Masa Jumpa Adik Bella

Isteri Tunku Mahkota Johor, Tunku Ismail Sultan Ibrahim iaitu Che Puan Besar Khaleeda Bustamam meluangkan masa menyantuni remaja perempuan Sindrom Down, Bella, 13, dalam satu majlis tertutup di sini pada Jumaat.

Pertemuan tersebut dikongsikan dalam Facebook dan Instragram Che’ Puan Besar yang memuat naik beberapa keping gambar ketika meluangkan masa melawat Bella dan rakan-rakannya.

Menerusi hantaran tersebut, Che’ Puan Besar Khaleeda memaklumkan Bella yang sebelum ini menjadi mangsa dera telah dipindahkan ke Johor Bahru.

“Pada masa ini, adik Bella sudah dipindahkan ke Johor Bahru dan sedang menyesuaikan diri di tempat dan persekitaran yang baharu.

“Sekalung penghargaan dan terima kasih diucapkan kepada pihak-pihak yang terlibat dalam menjayakan perkara ini khususnya Exco Wanita, Keluarga dan Masyarakat, Kementerian Pembangunan Wanita, Keluarga dan Masyarakat, Khairin-Nisa Ismail serta Jabatan Kebajikan Masyarakat Johor,” kata Che’ Puan Khaleeda.

Che’ Puan Khaleeda merupakan antara individu lantang memperjuangkan kes penderaan kanak-kanak yang menimpa kanak-kanak istimewa seperti Bella selepas dianiaya dan diabaikan ketika berada dalam jagaan pengasas Rumah Bonda, Siti Bainun.

Pada 3 Mei lalu, Che’ Puan Khaleeda merakamkan penghargaan kepada aktivis, peguam lantikan Tunku Ismail, pasukan pendakwaan dan individu yang prihatin dengan kes remaja terbabit

Terdahulu, Hakim Mahkamah Sedyen Kuala Lumpur, Izralizam Sanusi menjatuhkan hukuman penjara 10 tahun bagi kesalahan mengabai dan 12 tahun penjara untuk pertuduhan menganiaya.

Bagaimanapun Siti Bainun hanya perlu menjalani hukuman penjara 12 tahun, selepas hukuman itu diperintah berjalan secara serentak bermula 3 Mei lalu.

Mahkamah juga memerintahkan tertuduh menandatangani bon berkelakuan baik selama lima tahun dengan seorang penjamin berserta cagaran RM5,000.

Siti Bainun juga diarah melaksanakan khidmat masyarakat selama 200 jam yang perlu disempurnakan dalam tempoh enam bulan selepas tamat hukuman penjara.

Remaja sindrom down itu sebelum ini mengalami kecederaan seperti melecur di tangan, dada, paha dan beberapa bahagian lain serta kesan luka lama di tubuhnya.

Sumber: Instagram @ymchepuankhaleeda


“Saya Hormat Suami, Jadi Saya Tidak Akan ‘Pecahkan’ Apa-Apa Di Media Sosial” – Diana Danielle

Pelakon Diana Danielle mengambil pendekatan untuk tidak berkongsi sebarang perkara perihal membabitkan rumah tangganya di media sosial.

Menurut laporan Utusan Online, Diana berkata, itu adalah cara bagi menghormati dan menjaga air muka suaminya yang juga seorang aktor serta pengarah, Farid Kamil.

“Saya hormat suami, jadi saya tidak akan ‘pecahkan’ apa-apa di media sosial. Semakin lama, semakin saya hormat dia. Bukan dulu tak hormat suami, mungkin ketika itu muda dan kurang matang.

“Sekarang, saya segan nak kongsi cerita hal ‘dalam kain’ di media sosial. Kematangan ajar kita untuk tengok situasi dan cari jalan keluar,” kata pelakon berusia 32 tahun itu.

Bercerita lanjut, Diana turut mengakui persefahaman dan toleransi antara hubungan suami isteri penting dalam mewujudkan rumah tangga yang bahagia serta keluarga harmoni.

“Sesuatu hubungan itu perlukan masa untuk menjadi matang. Ketika awal perkahwinan, saya akui, susah percaya suami.

“Tetapi, semakin lama, Farid membuktikan kesetiaannya. Itu membuatkan saya sekarang lebih relaks dan tenang,” ujarnya lagi.

Untuk rekod, pemilik nama Diana Danielle Danny Beeson itu berkahwin dengan Farid pada 3 November 2012 dan dikurniakan dua cahaya iaitu Muhammad, 11, dan Nur Aurora, 7.


Memberi Ciuman Mesra Hingga Keluar Air Mani Tapi Tak Bersetubuh, Batal Tak Puasa? Dr. Zulkifli Jelaskan Jawapan.

Apabila datangnya bulan Ramadan pelbagai persoalan yang timbul dalam pelbagai aspek. Ia termasuk mengenai pergaulan dengan pasangan ketika bulan puasa.

Menerusi sebuah laman maktabahalbakri.com menjelaskan persoalan mengenai hubungan suami isteri yang memberi ciuman mesra ketika bulan puasa.

Nak tahu lanjut,  Datuk Dr. Zulkifli Mohamad al-Bakri. ada penjelasannya.

Soalan:

Assalamualaikum w.b.t. Adakah seorang suami dibolehkan untuk tidur sebelah isterinya berpelukan pada siang hari Ramadhan? Mohon pencerahan. Terima kasih.

Jawapan:

Waalaikumussalam w.b.t.

Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.

Kami mulakan dengan riwayat daripada Aisyah R.Anha, beliau berkata:

كَانَ رَسُولُ اللَّهِ صلى الله عليه وسلم يُقَبِّلُ إِحْدَى نِسَائِهِ وَهُوَ صَائِمٌ

Begitu juga dalam riwayat Aisyah R.Anha yang lain, beliau berkata:

كَانَ رَسُولُ اللَّهِ صلى الله عليه وسلم يُقَبِّلُ وَهُوَ صَائِمٌ وَيُبَاشِرُ وَهُوَ صَائِمٌ وَلَكِنَّهُ كَانَ أَمْلَكَ لإِرْبِهِ

Secara umumnya, perbuatan bermesraan sesama suami isteri adalah suatu perkara yang menjadi lumrah dalam kehidupan rumah tangga. Berdasarkan hadith-hadith di atas, kita mengetahui bahawa Rasulullah SAW juga mencium dan bermesra-mesraan dengan para isteri Baginda.

Berbalik kepada soalan yang diajukan, Imam al-Nawawi menyebutkan dalam kitabnya bahawa dihukumkan sebagai makruh bagi sesiapa yang bercumbuan dalam keadaan dia sedang berpuasa jika terangsang syahwatnya dan tidak dihukumkan sebagai makruh bagi selainnya — yang mampu mengawal nafsunya. Namun, yang utamanya adalah meninggalkan perbuatan tersebut.

Begitu juga tidak ada beza antara orang tua dan orang muda kerana perkara yang diambil kira ialah terangsang syahwat dan dikhuatiri keluarnya air mani. Dalam erti kata lain, jika seorang tua ataupun muda itu kuat untuk terangsang syahwatnya, maka hukumnya adalah makruh, dan jika tidak terangsang syahwatnya, maka hukumnya tidak makruh.

Akan tetapi yang utamanya meninggalkan perbuatan bercumbuan itu, tidak kira mencium pipi, mulut atau selainnya. Begitu juga perbuatan bermesra-mesraan dengan tangan dan berpelukan, hukumnya adalah sama dengan hukum bercumbuan.

Kemudian, hukum makruh yang dimaksudkan bagi sesiapa yang terangsang syahwatnya ialah makruh tahrim. Ini merupakan pendapat pengarang al-Muhazzab, al-Qadhi Abu al-Tayyib, al-‘Abdari dan lain-lain ulama dalam kalangan mazhab Syafi‘i. Manakala sebahagian lagi pula berpendapat, hukum makruh di sini ialah makruh tanzih selagi mana tidak keluar air mani. Inilah pendapat yang disahihkan oleh al-Mutawalli. Namun, al-Rafi‘i dan selainnya menyebutkan, pendapat yang paling sahih ialah makruh tahrim. Selain daripada itu, apabila seseorang itu berciuman dan tidak keluar air mani, maka puasanya tidak terbatal tanpa sebarang khilaf di sisi ulama mazhab Syafi‘i, tidak kira bagi mereka yang berpendapat makruh tahrim atau tanzih.

Keluar Air Mani Batal

Justeru, difahami bahawa puasanya tidak terbatal semata-mata disebabkan perbuatan berciuman, berpelukan dan bermesraan tetapi disebabkan oleh keluarnya air mani kerana perbuatan itu. Hal ini adalah berdasarkan kepada hadith yang diriwayatkan oleh Umar bin al-Khattab, beliau berkata:

يَا رَسُولَ اللَّهِ صَنَعْتُ الْيَوْمَ أَمْرًا عَظِيمًا قَبَّلْتُ وَأَنَا صَائِمٌ  قَالَ: أَرَأَيْتَ لَوْ مَضْمَضْتَ مِنَ الْمَاءِ وَأَنْتَ صَائِمٌ

Kesimpulannya

Oleh itu, berdasarkan kepada perbahasan di atas, kami berpendapat bahawa seorang suami yang tidur disebelah isterinya dalam keadaan berpelukan pada siang hari Ramadhan, hukumnya adalah makruh sekiranya perkara itu menyebabkan syahwatnya terangsang atau dikhuatiri keluarnya air mani, dan tidak mengapa serta tidak makruh jika dia mampu untuk menjaga dirinya daripada hal itu.

Tidak kira dia seorang lelaki tua mahupun pemuda. Namun, adalah lebih baik untuk dia meninggalkan perbuatan berpelukan itu, ketika dia sedang berpuasa kerana hal itu adalah lebih selamat dan keluar daripada khilaf. Begitu juga puasanya tidak terbatal selagi mana tidak keluar air mani. Ini adalah sebagaimana pendapat muktamad dalam mazhab Syafi‘i.

Walau bagaimanapun, jika perbuatan berpelukan atau bermesraan itu menyebabkan keluarnya air mani, maka puasanya adalah terbatal. Dia wajib menggantikan puasa itu dan tiada kafarah dikenakan ke atasnya.

Semoga Allah SWT memberikan kefahaman yang jelas kepada kita semua dalam beragama. Ameen.

Wallahua‘lam.

Keluarga Talk: PUASA MENDIDIK JIWA KELUARGA SAKINAH

Bintang Kecil: APA ITU NUZUL QURAN

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


Ini Amalan Yang Suami Isteri Kena Alert. Barulah Kekal Bahagia.

Rumah tangga yang bahagia boleh dikekalkan dengan memberi perhatian pada beberapa perkara kecil yang sebenarnya penting dalam menjaga perhubungan sesama pasangan.

1. Perkahwinan bukan untuk kita mencari pasangan yang melengkapkan segala keperluan, makan, minum, pakaian, layan kita macam raja atau permaisuri. Sampai satu masa nanti, kita akan merasa penat dan kecewa, sebab pasangan ini sifatnya saling melengkapi bukan tempat kita mengharapkan itu dan ini.

2. Gambar sanding save dalam beg duit masing-masing. Bila tawar hati, tenung lama-lama gambar tu.. Ingat balik kenangan indah bersama pasangan.

3. Perkahwinan yang sebenar ialah satu perkongsian dan pengorbanan. Tak sempurna takpe yang penting berusaha untuk jadikan hidup rasa sempurna dan bahagia dengan cara kita.

4. Perkahwinan bukan untuk kita menerima sahaja tetapi bersedialah untuk memberi juga.

5. Jangan diungkit segala kekurangan dan kelemahan pasangan kerana lemah dan kurang itu memang fitrah manusia. Selagi namanya manusia, kita juga miliki fitrah yang sama.

6. Bila Allah datangkan bahagia dalam rumahtangga, itu tandanya Allah nak kita ucapkan rasa syukur. Simpan baik-baik kenangan itu dalam dairy kita.. Tidak perlu kita terjemahkan dalam media sosial kerana risau timbulnya rasa riyak.

7. Jangan terlalu mengharapkan fizikal dan kecantikan pasangan kita macam dulu-dulu, kerana kitapun tahu bila pasangan mengharapkan kita begitu, kita jadi buntu.

8. Pandang jauh ke hadapan, berazam untuk bina anak-anak yang hebat, soleh solehah. Berhenti mengikut hawa nafsu kerana di penghujung usiapun dia buat kita seperti mahu hidup seribu tahun.

Kunci kebahagiaan rumahtangga bukan hanya pada hadiah cincin berlian dan kereta mewah tetapi amalan lain dalam kehidupan.

#1. Menjaga Solat
Semua sudah maklum, solat merupakan tiang agama. Kukuhnya agama, kukuhlah rumah tangga anda, inshaAllah. Tidak kira sesibuk mana anda dan pasangan, pastikan anda menjaga solat anda bersama-sama.

Saling mengingati sekiranya salah seorang daripada anda terleka. Paling baik sekiranya suami berjemaah di surau dan isteri menjaga solat diawal waktu. InshaAllah sekiranya anda dan pasangan menjaga suruhan utama Allah, Allah pasti akan menjaga hubungan anda.perkara kecil kebahagian keluarga, aktivit kebahagian keluarga, kebahagian keluarga, keluarga bahagia

#2. Ucap Terima Kasih Sekurang-kurangnya Sehari Sekali
Anda sering mengucapkan terima kasih pada orang lain walaupun sorang tersebut sekadar memberi anda laluan di kedai runcit yang sempit.

Ucapkan terima kasih pada isteri anda atas hidangan makan malam yang disediakan beliau. Ucapkan terima kasih pada suami anda kerana menghantar anak-anak ke sekolah. Ucapkan terima kasih pada pasangan kerana membasuh sendiri pinggannya sebaik lepas makan.

Kata-kata penghargaan boleh mengingatkan pasangan anda betapa anda menyayanginya dan dengan mengetahui beliau dikasihi, si dia akan berusaha menjadi yang lebih baik untuk anda.

#3. Berikan Layanan Pada Si Dia Dengan Penuh Hormat Dihadapan Orang Lain
Tidak kira anda menghadiri kenduri, temujanji bersama kawan rapat, menghabiskan masa bersama keluarga di kampung atau menemaninya membeli barang di pasar, layanlah pasangan anda dengan penuh hormat. Pimpin tangannya sewaktu berjalan. Berikan senyuman manis padanya. Letakkan tangan anda di atas bahunya.

4. Belajar Untuk Meminta Sesuatu Dengan Lembut Dan Baik
Anda harap suami anda tidak lupa memasukkan baju kotor dalam bakul? Anda kempunan suatu makanan dan berharap isteri anda memasaknya? Anda mahu suami sama-sama membantu anda didapur?

Pastikan anda bertanya, berbanding menyuruh. Sebagai manusia biasa, kita pasti tidak suka disuruh. Begitu juga pasangan anda. Sebagai contoh, daripada berkata “Maknye, saya nak kopi”

Adalah lebih manis sekiranya anda berkata “Sayang, boleh awak buatkan kopi untuk saya?” Dua ayat yang membawa pada maksud dan hasil yang sama, tetapi ayat kedua kedengaran lebih mudah untuk dipenuhi. Lebih-lebih lagi disaat isteri anda baru lepas pulang dari kerja, penat dan terkial-kial menyediakan makan malam untuk keluarga.

Sebagai contoh lain, daripada berkata “Abang, sidaikan kain”. Adalah lebih manis sekiranya diganti dengan “Abang, boleh saya minta tolong awak sidaikan kain?” Sekiranya anda menjadi orang yang disuruh, mana antara dua ayat ini menjadi pilihan anda untuk melaksanakannya segera?

#5. Lakukan Sesuatu Untuk Si Dia Sama Seperti Yang Pernah Anda Lakukan Diawal Perkahwinan
Hantar bunga padanya ditempat kerja. Selitkan nota dalam beg kerjanya. Dalam perjalanan pulang dari tempat kerja, singgah ke kedai dan belikan coklat kegemarannya. Peluk si dia sekuatnya semasa dia merajuk. Puji ketampanannya dan penat lelahnya mencari rezeki untuk keluarga. Hantarkan mesej mengucapkan kata-kata rindu sewaktu di pejabat.

Sekali sekala, pergilah “berbulan madu” untuk mengeratkan hubungan. Perbuatan kecil ini bukan sahaja menggembirakan hati pasangan, ia juga boleh mengimbau balik kenangan manis bersama yang menautkan kasih anda padanya.

#6. Berusaha Memperbaiki Diri Menjadi Yang Lebih Baik Setiap Hari
Buktikan cinta anda dengan berusaha memperbaiki tabiat yang biasa anda lakukan, tetapi tidak disenangi pasangan. Sebagai contoh, sekiranya dia mahu anda kekal sihat dan mengempiskan perut, berusaha pergi ke gym atau mengayuh basikal setiap hari. Lebih bagus sekiranya anda melakukan aktiviti tersebut bersamanya.

Sekiranya pasangan anda seorang yang pembersih, hentikan membiarkan stokin kotor bersepah diatas lantai atau lupa memberus gigi setiap malam. Mengucapkan kata-kata sayang selalu ada baiknya, tetapi lebih baik sekiranya kasih sayang itu turut diluahkan dengan perbuatan.

Kredit: Aminah Mat Yusoff dan semuanyajdt.com


Walau Atas Bumbung, Jaga Solat Guna Isyarat Mata, Ustazah Ini Kongsi Zikir Buat Mangsa Banjir.

Umum mengetahui lebat yang melanda beberapa buah negari beberapa hari lalu telah menyebabkan beberapa kawasan di timpa musibah banjir.

Siapa sangka, negeri Selangor juga terjejas akibat hujan tidak berhenti sejak semalam hingga menyebabkan beberapa kawasan ditenggelami air.

Tinjuan di socmedia rata-rata warganet berkongsi kesedihahan dan gambar menjadi mangsa banjir. Ada juga yang terpaksa duduk di bumbung untuk menyelamatkan diri. Suasana ini amat menyedihkan.

Sebagaimana perkongsian penceramah terkenal ini turut berkongsi zikir dan nasihat bagi yang mengalami musibah ini.

MALAYSIA MENANGIS

Musibah Banjir Datang Lagi Kali ini..

Zikir berterusan yg utama tatkala ini…
Bacalah ya sahabat. Selamatkan diri dan bantu – membantu.

1.Astaghfirrullah Al ‘Azim ( Allah ampunkan dosa dan Allah turunkan bantuan dan rahmat)

2.Laa ilaha illa anta subhanaka inni kuntu minazzholimin ( Doa Nabi Yunus a. s, Allah keluarkan dari segala kesempitan, kesusahan dan kegelapan yg tak ada jalan keluar dan Allah makbulkan segala hajat)

3.La hawla wala quwwata illabillah ( Allah beri kekuatan, kesabaran dan Allah redakan kerisauan)

4.Allahumma sholi ala Muhammad
(Allah berselawat ke atasmu dan segala kemudahan buatmu dunia dan akhirat)

5. Innalillahi wainna ilaihi rajiun, Allahumma ajurni fii mushibati, wa akhlifli khairon minha
(Allah beri pahala atas kesabaran, Allah gantikan yg jauh lebih baik)

Sabar ya Wahai Sahabat..
Tetap solat walau bagaimana pun keadaanmu hatta di atas bumbung. Isyarat mata, gerakan mulut dan bacaan). Apa2 yg terjadi, dirimu dlm keadaan solat.

Moga auratmu juga terjaga.

Allah Maha Baik akan selamatkan kita semua dari bencana alam ini.

Jadi peringatan, hentikan maksiat, lakukan ketaatan.
Kasihani pada semua yg terkesan.

Tahniah pd yg Allah pilih membantu dgn sumbangan wang ringgit, kerahan tenaga dan gadaian nyawa beserta tadahan doa.
Bukan kerana nama dan sanjungan.

Sungguh, mulialah hidup Tuan Puan sekalian!

“Ya Allah, peliharalah kami dari musibah ini dan berilah kami kebaikan atas ujian ini. Semoga ia menjadi peringatan untuk hati2 kami yg lalai. Sesungguhnya kami sgt lemah sedang Engkau Maha Berkuasa atas segala sesuatu”

Sumber: Ustazah Noor Laila Aniza Binti Zakaria


Bila Mak-mak Nak Buat Kitchen Garden, Pastikan 5 Kategori Tanaman Ni Ada. Barulah Lengkap Untuk Kita Masak Dalam Seminggu!

Bercucuk tanam dilaman rumah selain bertujuan mengisi masa lapang, tidak dinafikan ada juga antara kita termotivasi untuk melakukan aktiviti ini dek kerana ingin merasa kepuasan menikmati hasil tanaman daripada usaha sendiri. Malah dengan berkebun juga sekali gus dapatlah berjimat untuk belanja dapur.

Pun begitu, sebenarnya adalah lebih sempurna andai apa yang ingin kita tanam itu menepati 5 jenis kategori tanaman ini. Kenapa? Ini sebagaimana menurut pengalaman Encik Azuan Abdullah, katanya dalam seminggu kita pasti akan guna kelima-lima kategori tersebut dalam penyediaan hidangan kita.

Nak lebih pencerahan ikuti perkongsian daripadanya.

5 Kategori Tanaman Yang Mesti Ada di Kebun Dapur Anda!

Untuk kebun dapur kitchen garden, kita boleh tanam apa-apa tanaman ikut citarasa kita. Lebih elok jika tanaman yang kita tanam tu ada semua 5 kategori ni. Sebab boleh dikatakan dalam tempoh 1 minggu, kita akan guna ke 5-5 kategori ni dalam masakan kita.

Macam di rumah saya, semua kategori saya tanam. Namun, tak semua jenis tanaman yang ada dalam kategori tu saya dapat tanam sebab kawasan rumah yang terhad.

Baik. Saya kongsikan 5 kategori tanaman yang patut ada di kebun dapur rumah kita.

1. Ulam

Ulam-ulaman adalah kategori yang paling cepat sekali kita dapat hasil atau makan. Ianya mengambil masa antara 3-6 minggu lepas tanam. Ia pun senang untuk ditanam. Tanam sekali je tapi dapat hasil berkali-kali. Ulam sangat banyak khasiat untuk kesihatan.

Biasanya, serangga tak suka makan pokok ulam ni. Penyakit pun jarang kena. Contoh ulaman yang paling glamour adalah:

> Bayam Brazil
> Gingseng Indonesia
> Pegaga
> Ulam raja

2. Sayur Daun

Boleh dikatakan sayur daun ni ada di setiap kebun dapur. Sayur daun pun tidak mengambil masa yang lama untuk berhasil. Antara 1-2 bulan sahaja. Sayur daun dapat hasil sekali je untuk satu pusingan kecuali kangkung. Antara sayur daun yang boleh kita tanam:

> Kangkung
> Sawi
> Bayam merah
> Bayam hijau
> Salad
> Kubis
> Flokoli
> Brokoli

3. Sayur Buah

Sayur buah juga antara kategori yang kita tanam sekali tapi dapat hasil berkali-kali. Biasanya kita dapat kutip hasil antara 2 bulan lepas tanam dan boleh bertahan hingga 5 bulan. Itu pun bergantung pada pengurusan dan penjagaan kita. Sayur buah yang biasa ada di kebun dapur adalah:

> Cili padi
> Bendi

> Terung
> Cili merah
> Lada solok

4. Herba

Herba ni boleh dikatakan kategori yang paling kerap kita guna dalam masakan kita. Jika ia tak ada, masakan kita confirm tak sedap. Herba ni lambat sikit dapat hasil berbanding dengan kategori lain. Paling cepat pun 3 bulan. Antara herba yang selalu kita guna adalah:

> Serai
> Halia
> Kunyit
> Kesum
> Limau purut

5. Lain-lain kategori

Lain-lain tanaman yang ada di kebun dapur kita ni boleh dikatakan pelengkap kepada kategori diatas. Antaranya ialah:

> Pandan
> Kari
> Limau kasturi
> Limau purut
> Jagung

Bila kita rancang dan tanam tanaman di kebun dapur mengikut keperluan, insyaAllah kita dapat jimat belanja dapur. Yang paling penting kita dapat makan sayur segar dan bebas racun kimia setiap hari. Semoga dengan asbab makan sayur bebas racun kimia, kesihatan kita pun semakin baik. Amin


‘Isteri Ni Sebenarnya Nak Perhatian Lebih Daripada Suami Aje.’

Isteri ni jika di sayang sangat pada suaminya, tentu segala yang dilakukannya adalah segalanya untuk suami.

Kadang apa yang dibuatnya, pada pandangan suami nampak remeh tetapi ia sebenarnya nak perhatian suami.

Sebenarnya dalam perkahwinan, suami kena belajar ‘seni’ dalam memahami kaum perempuan sebab dalam dunia ni antara makhluk Tuhan yang paling komplikated untuk difahami ialah perempuan. Kenapa aku kata gitu?

Kadang-kadang suami dah tanya bini dah ‘sayang lapar tak? Nak makan apa?’ Berpuluh kali isteri jawab ‘sayang tak lapar..’. Then, masa ko dah tukar kain pelekat nak tidur, ‘Abang, sayang lapar la.’ Nampak? Ni contoh pertama mengapa perempuan ni makhluk paling susah untuk difahami.

Contoh lain. Suami punyalah pulun satu hari dobi baju, basuh moto waisuki, mop lantai, basuh tandas, isteri rilek je santai-santai main henset. Then bila tengahari, isteri masak, suami pulak ambil peluang baring-baring kejap sambil main henset, tiba-tiba terdengar suara dari dapur ‘U ni memang kerja menghadap henset je satu hari, kan!’.

Apa-apapun buat suami walaupun perempuan sebegitu rupa perangainya tapi ingatlah perempuan inilah yang berada di belakang kita saat jatuh dan bangun, saat susah dan senang. Saat daripada naik motor berdua sampai naik mpv. Permudahkan kerja mereka, cukupkanlah makan pakai mereka dan hargailah mereka walaupun macam aku cakap ‘perempuan ni adalah makhluk paling komplikated dalam dunia.’

So kepada suami, bersiap sedialah daripada awal. Kalau isteri kata tak nak makan tu ko tapaulah siap-siap. Kalau dia masuk dapur tu ko tolonglah apa yang patut, buat air ke, masak gulai kepala ikan ke, parut kelapa ke.

Isteri ni sebenarnya dia nak perhatian lebih daripada suami dia je. Yelah, perempuan ni selain daripada susah difahami, isteri juga adalah makhluk Tuhan yang paling setia. Hidup dan mati dia hanya untuk suami yang dia sayangi.

Saje nak tanya ni, betul tak puan-puan isteri semua?


Jodoh Tak Kenal Siapa, Jarak Usia 23 Tahun Abang Sado Pilih Ibu Tunggal Anak 5

Jodoh tak kenal siapa malah jarak umur bukan penghalang. Kata-kata itu sering kita dengar apabila pasangan menjalinkan cinta tanpa mengambil kira usia mereka.

Begitulah kisah pasangan suami isteri ini membuatkan ramai yang kagum. Biarpun jarak usia 23 tahun, ia bukan penghalang untuk mereka melayari bahtera rumahtangga.

Lebih manis lagi, lelaki berkenan yang bertubuh sasa memilih ibu tunggal anak lima sebagai isteri. Luar biasa kisah cinta mereka!

Tular perkahwinan mereka sehingga meraih perhatian wargamaya. Cinta itu buta, tiada mengenal sesiapa. Bila hati dah suka tiada halangan menuju bahagia till jannah.

Seorang pemuda berusia 24 tahun berkongsi kisah bagaimana dia nekad memilih seorang wanita berusia 47 tahun menjadi suri hatinya.

Bercerita dengan lebih lanjut, lelaki yang dikenali dengan nama Geemie ini memberitahu dia dan isterinya berkenalan menerusi Facebook selama tiga bulan sebelum akhirnya membawa mereka ke jinjang pelamin.

RUPANYA 4 TAHUN BERGELAR SUAMI ISTERI

Hatinya mula terdetik dan ikhlas mahu membantu kehidupan wanita itu yang merupakan ibu tunggal anak lima.

“Tegur-tegur macam tu je dan bila tahu dia dalam kesulitan dengan lelaki mati dan anak-anak masih belajar. Saya ajak kahwin nak tolong. Kenal di Facebook Bulan 5, Bulan 8 terus kahwin, pakej anak 5.”

Akui awal perkahwinan agak kekok kerana anak sulung isterinya itu sebaya dengan usianya namun mereka semua dapat menerima dan menghormatinya sebagai bapa muda.

Difahamkan, pasangan ini sudah empat tahun mendirikan rumah tangga dan Geemie akui bahagia dengan kehidupannya bersama isteri dan anak-anak tirinya.

Meninjau di ruangan komen, rata-rata wargamaya titip doa dan memuji keikhlasan lelaki berkenaan menerima isterinya seadaanya.

VIDEO


‘Yang Aku Takuti Terjadi Jua.’ ‘Frontliner’ Ini Disahkan Positif Covid-19 Setelah 18 Hari Di Zon Merah. Sebak Kisah Ini.

Setiap hari kes Covid-19 meningkat. Jadi sudah tentunya, para petugas barisan hadapan (frontliners) khususnya petugas kesihatan sekali lagi berhadapan cabaran besar apabila negara dilanda gelombang ketiga pandemik koronavirus (Covid-19).

Salah satu negeri yang mencacat kenaikkan mendadak adalah negeri Sabah. Situasi ini mengakibatkan para petugas barisan hadapan bekerja dalam situasi yang genting.

Namun, mereka juga manusia. Sudah pastinya turut terdedah dengan risiko jangkitan.

Begitulah yang dihadapi oleh seorang frontliners wanita yang berkogsi coretan kisah bagaimana dirinya dijangkiti virus setelah 18 hari berada di Sabah.

Lebih menyedihkan, demi berbakti kepada negara, beliau terpaksa meninggalkan anak seramai lima orang. Sebak kisanya.

Ikuti perkongsian ini.

TINGGAL LIMA ANAK DAN SUAMI

Meninggalkan anak 5 dan suami untuk berbakti pada negara sebenarnya bukan keputusan yang mudah. Mana mungkin seorang isteri dan seorang ibu sanggup meninggalkan keluarga jika untuk berseronok.

Ya,memang ada mulut-mulut mengatakan aku BODOH sebab serah diri ke tempat yg sememangnya diketahui sebagai RED ZONE,ada juga mengatakan seronok sebab akan dpt elaun yg banyak yg aku sendiri x phm mksudnya..tapi aku tak kisah..bagi aku,tujuan aku pergi semata2 kerana ingin berbakti pada negara dan membantu rakan2 seperjuanganku yg lain.

Selain aku dpt menimba pengalaman di tempat org..ye la nak jd askar,pegang senapang aku x layak..jd ini saja la bakti aku pd negara..melawan musuh yang tak nampak di mata…

Membaca msg yang diberikan oleh cikgu pra pada aku,membuatkan aku menangis..sungguh hati seorang ibu sgt mudah tersentuh bila berkaitan anak5..

SEBAK

Dan hari ini,setelah 18 hari aku di bumi Sabah..aku disahkan positif Covid-19..Benda yg aku paling x jangka,yg aku tak pernah mimpi,yg aku takuti,terjadi jua….

Rasa down? Speechless? Menangis la aku sepuas hati td selepas dpt keputusan yg paling aku tak jangka.. namun menyesal tidak sekali..aku tau perancangan Allah lebih baik..Allah syg aku dan keluarga aku sebab tu mcm2 Allah uji aku..aku berdoa agar aku cepat sembuh dan dpt jumpa semula keluarga aku..terima kasih pd keluarga, rakan,org2 atasan yg call dan wassup kata2 semangat pd aku..sungguh sangat bererti doa kalian pd aku..

Dan sesungguhnya ujian yg paling tidak tertanggung adalah RINDU

AKU SEORANG FRONTLINER
Doakan aku bebas dari Covid


Bagi Nasihat Dekat Anak Ada Waktunya. Jika Tak Kena Masa, Alamat Tak Masuk Ke Hati!

Boleh dikatakan bab menasihati anak-anak ini, kita sebagai ibu ayah tidak pernah penat untuk bercakap tentang hal ini. Kalau boleh 24 jam sehari ada sahaja nasihat yang ingin kita berikan. Ada sahaja yang ingin kita betulkan setiap tindak tanduk anak-anak kita, semua untuk kebaikan mereka juga.

Pun begitu, sedihnya anak-anak sering pula menganggap apa yang kita ucapkan sebagai satu bebelan semata-mata. Langsung tidak terkesan di hati. Usaha kita ibarat mencurah air di daun keladi.

Jadi bagaimana harus kita lakukan?

Untuk itu ada baiknya kita baca perkongsian daripada Puan Noor Afidah Abu Bakar, daripada Parent Connect Consultancy untuk info bersama.

“Mama tak marah! Mama cuma nasihat!”

Itulah skrip biasa yang sering kita dengar atau kita sendiri yang sebut dengan suara tinggi ketika mendepani kerenah anak.

Selalunya waktu anak pecahkan pinggan, anak sepahkan mainan, anak bangun lewat, anak melawan cakap, anak khusyuk bermain ‘game’, anak berkelahi, anak berlama-lama dalam bilik air, anak buang masa, anak malas, anak degil, anak protes dan sebagainya, itulah juga waktunya kita hendak memberi ‘tazkirah’ kepada anak.

Niat memberi nasihat itu akhirnya bertukar menjadi bebelan, menjadi ugutan, keluar ungkapan tidak enak, dan lebih parah lagi menjadi episod jawab menjawab dengan anak.
Nasihat akhirnya menjadi ungkapan kosong masuk telinga kanan keluar telinga kiri.
Buang masa dan buang tenaga.

Nasihat harus sampai ke hati terlebih dahulu, barulah otak akan mula berfungsi untuk memikirkan kesan dan akibat sesuatu perbuatan.

Anak tidak akan dapat menerima nasihat pada bila-bila masa. Ada waktunya keadaan fizikal, mental dan emosi anak tidak bersedia untuk menerima nasihat ataupun terlalu terbeban dengan perkara lain walaupun kita bersemangat memberi nasihat.

BILAKAH WAKTU YANG SESUAI MENASIHATI ANAK?

Dr. Muhammad Abdul Hafizh Suwaid dalam buku Prophetic Parenting mencadangkan 3 waktu yang paling efektif dan paling sesuai untuk menasihati anak. Satu lagi adalah cadangan saya sendiri berdasarkan pengalaman dan pengetahuan.

4 waktunya adalah:

1. WAKTU MAKAN

Sekurang-kurangnya sekali sehari duduklah bersama-sama menikmati hidangan sekeluarga di meja makan. Inilah masanya kita mendengar cerita anak-anak tentang hari yang dilalui mereka. Inilah waktunya mereka akan meminta dan memerlukan nasihat secara langsung atau secara tidak langsung. Ketika kita mendengar dan bercerita, selitkanlah nasihat dan panduan sebagai pedoman untuk anak-anak.
Inilah juga masanya kita menerapkan adab dalam diri anak. Adab makan, adab mengambil makanan, adab menyuap makanan, adab berdoa, adab bersyukur dengan rezeki yang berada di depan mata, adab berbicara dan adab mendengar.

Waktu makan adalah waktu santai. Kata orang, kenyang perut senang hati. Apabila hati senang, nasihat dan panduan pun mudah sampai ke dasar hati.

Oleh sebab inilah adalah merugikan sekiranya waktu makan dijadikan waktu untuk anak melayan gajet atau sambil menonton televisyen. Jika kita terlepas peluang untuk memberi nasihat pada waktu ini kerana gajet, mungkin kita juga akan terlepas peluang pada waktu lain. Jadikanlah waktu makan waktu yang berkualiti untuk keluarga.

2. WAKTU DALAM PERJALANAN

Kehidupan moden adalah kehidupan yang terkejar-kejar. Keluar rumah awal pagi, pulang ke rumah setelah tiada matahari. Beruntunglah mereka yang boleh bekerja masa fleksi.
Sebenarnya waktu yang singkat dan terkejar-kejar menghantar dan mengambil anak dari sekolah merupakan waktu yang efektif untuk menasihati anak. Nasihat tidak semestinya panjang lebar. Nasihat yang ringkas dan padat lebih mudah dihadam berbanding nasihat yang penuh berfalsafah.

Dalam perjalanan ke sekolah nasihatilah anak tentang adab dan akhlak bersama guru, bersama rakan-rakan dan juga terhadap orang sekeliling. Nasihat anak supaya gigih berusaha. Sesuatu insiden atau kejadian di luar kenderaan juga boleh dijadikan modal untuk menasihati anak, supaya anak peka dan cakna dengan keadaan sekeliling.

Di samping bersantai mendengar lagu-lagu di radio, pilihlah juga saluran radio yang bermanfaat, yang boleh dijadikan modal perbincangan bagi menjana minda anak-anak.
Seperti bait lirik nasyid oleh kumpulan Raihan
“Berhibur tiada salahnya kerna hiburan itu indah
Hanya pabila salah memilihnya membuat kita jadi bersalah”

Ketika dalam perjalanan pulang dari sekolah pula, dengarlah cerita anak tentang sekolah, tentang guru, tentang rakan-rakan anak dan juga tentang tugasan sekolah agar kita faham dan terlibat dengan persekolahan anak. Apabila kita mendengar dan faham, anak akan lebih terbuka untuk bercerita dan kita juga lebih berpeluang untuk memberi nasihat.

Sebuah hadith yang diriwayatkan oleh Tirmidhi pernah menyebut bahawa Rasulullah SAW memberi nasihat kepada Ibnu Abbas yang berusia belasan tahun ketika itu secara santai ketika Ibn Abbas menunggang unta (kenderaan) di belakang Rasulullah SAW. Nasihat Baginda, “Jagalah agama Allah, nescaya Allah menjagamu”

3. WAKTU MAIN BERSAMA

Kita biasa mendengar, bermainlah dengan anak ketika berusia 0-7 tahun dan disiplinkanlah anak ketika berusia 7-14 tahun.
Kedua-dua fasa itu berkaitan. Bermain dengan anak ketika usia awal akan mempermudahkan kita untuk mendisiplinkan anak kemudiannya.
Bermain bersama-sama anak ketika mereka kecil, ketika membesar dan juga ketika remaja bukan hanya memberi manfaat kepada perkembangan fizikal anak, malah ia juga membentuk keperibadian positif anak.

Ibubapa yang terlibat adalah ibubapa yang peduli.
‘Involved parents are caring parents’.

Setiap permainan mempunyai peraturan dan strateginya. Setiap permainan mempunyai pemikiran dan emosinya. Inilah waktu yang terbaik untuk menasihati anak tentang asam garam kehidupan, tentang kawalan emosi, tentang interaksi sosial, dan tentang keperibadian dan tingkah laku.

Bermain ‘game’ bersama-sama dengan anak lebih bermanfaat berbanding membiarkan anak mengadap ‘game’ di skrin berseorangan. Apabila ‘bonding’ diwujudkan antara ibubapa dan anak ketika bermain bersama-sama, anak lebih terbuka untuk menerima sebarang nasihat mahupun teguran. Inilah yang memudahkan kita untuk mendisiplinkan anak.

4. WAKTU ANAK SAKIT

Menurut Dr. Abdul Hafizh Suwaid, sakit dapat melunakkan hati orang dewasa yang keras apatah lagi hati anak-anak yang masih lembut dan lebih mudah menerima. Lumrahnya apabila sakit anak-anak menjadi lebih ‘clingy’ dan lebih inginkan belaian dan perhatian daripada ibubapa. Inilah peluangnya untuk kita berlembut menasihati anak secara ringan tanpa membebankan. Bagi menggembirakan hati anak, kita boleh merancang dengan anak untuk melakukan sesuatu aktiviti apabila anak sihat kelak dan pada masa yang sama boleh diselitkan kata-kata nasihat buat anak. Pilihlah nasihat yang mudah diterima dan sesuai dengan keadaan anak.

Usahlah diberikan nasihat yang tidak sihat di kala anak sakit seperti

“Itulah tak dengar cakap Mama, kan dah sakit. Kalau dengar cakap taklah jadi macam ni.”
Ataupun

“Inilah balasan sebab berdosa dengan ayah semalam.”

Anak yang sakit bertambah nazak jadinya dengan kata-kata yang menghukum dan tidak berasas sedemikian.

Dalam buku ‘Prophetic Parenting’ ada diceritakan kisah Rasulullah SAW yang berdakwah kepada pembantu Baginda yang berbangsa Yahudi ketika Baginda SAW menziarahinya yang sedang sakit.

Begitulah antara waktu-waktu efektif untuk menasihati seorang anak.
Setiap anak menerima nasihat pada waktu yang berbeza-beza mengikut keperluan, keupayaan dan kematangan masing-masing. Carilah waktu yang sesuai untuk memberi nasihat agar nasihat itu meresap ke jiwa anak dan tidak menjadi seumpama menyimbah air ke daun keladi.


“Saya Baru Berusia 21 Tahun. Tak Tahu Pegang Bayi.” Ibu Nyaris Tukar Wany Hasrita Dengan  Bayi Lain.

Melihatkan kepada keakraban dua beranak ini, semangnya tidak dinafikan mereka sangat rapat dan ke mana sahaja si gadis melangkah pasti ada ibunya yang setia menemani.

Memiliki wajah yang seiras, ibu kepada penyanyi paling popular, Wany Hasrita ada cerita menarik untuk dikongsikan bersama pembaca.

Tidak lokek bercerita tentang anak tunggalnya itu, rupa-rupanya di sebalik wajah cantik dan penampilan yang sopan, rupa-rupanya penyanyi Wany Hasrita ini seorang kanak-kanak yang boleh dikategorikan ‘nakal’.

Menurut Norita Jaafar,  anaknya Wany ini seorang kanak-kanak perempuan yang gemar melakukan aktiviti lasak seperti bergayut di atas buaian yang terletak di taman permainan.

Malah, penyanyi lagu Menahan Rindu ini juga pernah dipukul oleh ayahnya gara-gara bermain di kawasan longkang yang berbahaya.

“Wany suka buat benda yang bahaya ketika dia masih kecil. Dia suka lakukan aktiviti yang tak sepadan dengan usianya yang ketika itu baru 6 tahun.

“Dia ada sedikit perangai seperti lelaki dan boleh dikatakan nakal juga. Benda yang paling dia suka buat ialah bergayut di buaian dengan kaki di atas, kepala dekat bawah.

“Pernah sekali, Wany kena pukul dengan ayah dia sebab bermain di longkang besar yang sangat berbahaya,

Selain kisah zaman kanak-kanak Wany, Norita juga berkongsi cerita dia hampir menukarkan anaknya itu dengan bayi lain.

Bagaimanapun, kata Norita, ia sekadar berseloroh memandangkan ketika itu dia baru berusia 21 tahun dan tidak mempunyai pengalaman menjaga anak kecil.

“Masa lahirkan Wany, saya baru berusia 21 tahun. Malam pertama saya di hospital kerajaan, saya tak tahu macam mana nak pegang bayi.

“Ketika itu, nampak ada bayi di sebelah senyap sahaja. Tapi Wany pula tak henti menangis asyik mahu dipangku. Apabila letak dia di tempat lain dia mula menangis.

“Dalam hati dah terfikir nak tukar dia dengan bayi sebelah. Tapi hanya sekadar gurau sahaja. Rupa-rupanya dia menangis sebab kembung perut,” ujarnya.

Wany atau nama sebenarnya Nurshazwany Hasrita Hasbullah dilahirkan pada 25 Disember 1992 di Hospital Kuala Lumpur.

Dalam pada itu, penyanyi lagu Ewah Ewah ini juga berkongsi cerita mengenai perceraian ibu dan bapanya, Hasbullah Hassan.

Menurut Wany, dia hanya mengetahui ibu dan bapanya sudah bercerai apabila terjumpa dokumen perceraian yang disorokkan selama hampir setahun.

Biarpun ketika itu Wany berusia 12 tahun namun dia boleh memahami keadaan itu dan menerimanya dengan baik.

“Saya dapat tahu ibu dan ayah bercerai selepas terjumpa dokument perceraian mereka yang disorok. Rupa-rupanya mereka dah bercerai hampir setahun tanpa pengetahuan saya.

“Selepas baca dokumen tu, saya pergi bilik ibu dan bertanya pada dia. Tapi dia yang menangis dan saya tenang sahaja.

“Saya tak tahu fasal perceraian itu sebab saya tinggal bersama nenek saudara ibu selama setahun sebab ibu dan ayah kerja dan tak ada siapa boleh jaga saya.

“Walaupun waktu itu saya hanya berusia 12 tahun tapi dah boleh faham apa yang mereka lalui dan saya terima dengan baik,” katanya.

Sumber: Mstar online


Amal Minun Barli Untuk Jaga Kesihatan. Sebelum Tu, Ketahui Tip Penyediaannya!

Barli sangat kaya dengan khasiatnya yang tersendiri malah sangat bagus jika diamalkan bagi menjaga kesihatan tubuh kita anak beranak.

Bahkan rasa minuman barli ini juga sangat enak sama ada diminum sejuk mahupun panas. Jadi tidak menjadi masalah untuk dijadikan minuman harian seisi keluarga.

Memberi idea untuk lebih mudah menyediakan minuman ini yang semua maklum perlu direbus lama sebelum boleh dinikmati, ada baiknya anda buat seperti mana yang dipraktikkan oleh beberapa perkongsian ini.

Jom semak semoga bermanfaat.

“Ni cara saya nak elak hari-hari rebus barli rebus 1 cawan barli bersama 3 cawan air,apabila barli dh masak lembut air rebusan dah pekat tutup api(guna api perlahan je) sejukkan dulu sebelum isi dalam bekas simpan dalam peti. Setiap kali nak minum ambil 2 sudu besar dan tuang air panas mendidih 1 gelas biar 30 minit baru minum. Sehari 2 kali minum.

Antara khasiatnya
1. Mampu kurangkan kolestrol dalam badan.
2. Mampu kurang kan berat badan,sy memang minum sekali makan biji barli dan saya skip sarapan boleh kenyang sampai tengah hari.
3. Mampu turunkan suhu badan ketika deman.
4. Sesuai untuk ibu mengadung mampu elak sembelit dan kawal gula dalam badan.
5. Sesuai untuk ibu menyusu(milk boster)
6. Kaya vitamin b dan kalsium.

Ekstra Tip : Tak perlu letak gula lagi bagus untuk kesihatan. Barli basuh sekejap sebelum rebus. Saya buat sampai 4 hari je dah habis guna so saya tak tahu lebih dari tu tahan tak.

Ok. Kali ni ciksu nak share satu resepi minuman untuk turunkan kolesterol dan berat badan. Untuk hasil yang positif, amalkan satu gelas setiap hari.

Bahan-bahannya adalah ;

– 3 sudu besar Biji Barli
– 2-3 sudu kecil Madu
– 3 gelas air
– 1 hirisan lemon

* Ini sukatan untuk satu gelas. Kalau nak lebih, tambahkan lagi air.

Cara-caranya simpel sangat.

1- Sebelum rebus barli tu, korang basuh dan rendam dulu 2-3 jam.

2- Pastu rebus dengan sukatan 3 gelas air. Gunakan api yang kecil @ sederhana.

3- Rebus sehingga dapat 1 gelas air rebusan barli dan barli dah nampak empuk.

4- Kemudian sejukkan.

5- Bila dah sejuk, tuang ke dalam gelas dan masukkan 2-3 sudu madu asli. (Boleh juga nak ganti dengan gula)

6- Perahkan sedikit lemon @ masukkan hirisan lemon ke dalam gelas. Kacau rata. Dah pun siap. Sedia untuk diminum. Sesuai sangat dihidang untuk anak-anak yang baru balik dari sekolah. Betol2 menyegarkan. Phewww.

Air barli bersama lemon ni memang “A” lah untuk turunkan paras kolesterol dalam badan. Tapi ciksu minum untuk turunkan berat badan. Sebab dulu-dulu ciksu badan sedikit berisi. Hehe. Selain itu, banyak lagi manfaat barli ni. Antaranya ;

* Menyejukkan badan.

* Barli bersifat anti-bakterial – bagus diambil ketika demam, batuk dan selsema.

* Mengawal gula dalam darah.

* Mencegah jangkitan saluran kencing.

* Mencegah batu karang.

Lepas minum, biasanya korang akan kerap kencing tau. Tapi bagus la macam tu. Salah satu proses detoksifikasi. Okey. Selamat mencuba. InshaAllah more resepi selepas ni.
* Penambahan skit. Lebihan barli boleh dibuat bubur barli. Campur sedikit susu segar dan madu. Enak dimakan begitu sahaja. Jangan membazir taw. Doser.

Menurutnya, asal rasa diri tak sedap badan, macam hendak demam atau rasa letih, pasti sahaja dia akan amalkan minum air rebusan barli yang dicampur dengan beberapa bahan-bahan lain.

Nak tahu lanjut, ini perkongsiannya.

RESEPI HILANGKAN PANAS DALAM

Bahan bahan
1/3 batang KMC @ 1 uncang KMC
1/4 cawan barli
Sikit gula batu
3 helai daun pandan
1 lemon
3 gelas air

Rebus semua bahan kecuali lemon. Bila barli dah kembang, tutup api. Masukkan lemon. Lemon ni agak agak jek. Jangan habiskan semua. Minum air ni suam suam.

Bila air rebusan dah habis, tambah air dan rebus lagi. Boleh 3 kali ulang.

Air rebusan ni memang bagus untuk sejukkan panas dalam plus hilangkan selesema tau. Cubalah. Nak guna kayu manis cassia tu pun takde masalah. Tapi kalau dah ada pilihan sihat, kenapa nak pilih yang mudarat. Ye dok?


Anak Lemah Matematik, Kukuhkan Dulu Hafalan Sifirnya! Ikut Cara Cikgu Matematik Ni Buat!

Subjek Matematik umum ketahui sering menjadi antara mata pelajaran yang kurang dapat dikuasai oleh anak-anak kita.

Apatah lagi jika Sifir tidak dihafal dengan baik, akan bertambah sukar untuk skor dalam subjek tersebut.

Jadi apa kata kita bantu anak-anak kita dengan lakukan apa yang dipraktikkan oleh guru Matematik ini. Jom semak.

TIP BERKESAN HAFAL SIFIR

Sebenarnya ada banyak cara dan tip dalam aktiviti penghafalan sifir. Cumanya kali ini aku nak kongsikan langkah-langkah yang aku praktikkan untuk anak murid di sekolah.

Ianya berkesan!

1. Sendiri-sendiri.

Tetapkan masa. Baca sifir secara kuat berpandukan buku tulis dan sifir yang ada. Ulang dalam 5-6 kali.

Oh ya, mungkin ada yang akan bertanya, cara mana yang lebih berkesan.

1 x 2 =2

atau

2
4
6
8

Bagi aku mana-mana cara pun tak ada masalah. Mana-mana pun boleh. Tapi aku lebih suka yang hafal jawapan terus. Ia mengecilkan skop nombor bagi sesuatu sifir.

2. Tulis

Selepas beberapa minit, sifir ni mesti ditulis semula. Ia sebagai aktiviti pengukuhan. Terjemahkan apa yang sudah dihafal tadi. Masa ni lah nak tunjuk power dengan kawan-kawan.

Boleh gunakan cara segi tiga atau baris ke bawah terus. Kalau aku, aku buat segi tiga dulu kemudian baru baris ke bawah.

Segi tiga

2 2 2 2 2 2 2 2
4 4 4 4 4 4 4
6 6 6 6 6 6
8 8 8 8 8
101010
1212
14

Baris

2
4
6
8
10
12
14
16
18
20

Kalian boleh tengok contoh pada gambar.

3. Pasangan

Cari pasangan. Seorang baca dan seorang lagi semak kemudian saling bertukar peranan. Bila murid semak, dia akan alert dengan jawapan rakan. Bila dia yang baca, dia akan alert dengan jawapan sendiri. Membantu untuk hafal sebenarnya.

Kemudian, panggil dua-dua ke hadapan. Seorang-seorang baca. Salah, dua-dua kena hukum. Jadi, mereka hafal sifir bukan untuk diri sendiri sahaja, tapi untuk elak rakan dari dihukum.

4. Latih tubi.

Banyak jenis latih tubi yang ada. Antaranya aku suka buat pertandingan. Rujuk pada gambar, aku panggil seorang murid lelaki dan seorang murid perempuan. Lawanlah siapa cepat dan betul.

Budak-budak ni kalau bertanding kalian faham-faham sahajalah. Teruja dia lain macam sampaikan boleh bergaduh. Tak apa. Yang penting semangat tu mesti ada. Membantu bukan?

Oh ya, kalian juga boleh gunakan latihan mentalis yang aku dah buat tu. Berkesan!

5. 1 hari 1 sifir

Jangan banyak sangat sifir dalam satu hari. Paling banyak 1 sifir untuk 1 hari. Lagi bagus 1 sifir 1 minggu. Jangan 1 tahun 1 sifir dah lah. Lambat!

6. Baca di perhimpunan

Budak-budak ni suka show off. Bagi aku tak salah kalau benda ni boleh bantu mereka untuk hafal sifir. Tapi bila dah janji memang tak boleh buat main. Dimarahnya aku balik sebab tak panggil diorang baca sifir di tapak perhimpunan.

Cuma cara aku, aku akan inform mereka pagi tu tanpa pengetahuan orang lain yang dia akan dipanggil. Aku nak dia bersedia dan tak nak isu memalukan di hadapan nanti.

7. Bakar line

Yang ni paling membantu. Masuk sahaja ke Tahun 6, aku bakar line.

“Murid tahun 3 pun dah hafal sifir 8. Tak kan kamu tak boleh. Mesti boleh!”

Tercabar lah beb. Haha.

Satu hari nanti aku nak buat pertandingan sifir antara kelas. Biar mereka teruja!

8. Pesan

Setiap hari aku tinggalkan pesan akan pentingnya sifir.

Sambil mandi tu, kamu baca lah sifir. Sebelum tidur, baca. Dalam kereta pun boleh baca. Dengan harapan supaya mereka baca sifir dimana pun mereka berada.

9. Rotan

Ini sebagai catalyst dan ianya sangat berkesan. Kalian letak sahaja rotan di sisi. Pasti membantu!

Bila salah jawapan tu, hayunkan sedikit rotan tu. Haha.

Zaman kita dulu-dulu puas dah kena rotan dan marah ni. Hasilnya, sampai sekarang sifir dalam ingatan. Bukan sifir sahaja, tetapi momen disebat juga pasti akan dikenang sampai bila-bila.

Ini antara langkah-langkah yang aku guna. Semoga ianya membantu.

Bagi aku, murid yang dah hafal sifir, dia akan bergerak laju dalam menyelesaikan satu-satu soalan matematik.

Bila nak mula?

Mulakanlah dari darjah 1.


Lepas Tengking Keluar Dari Pasaraya. Isteri Menangis Depan Kaunter Bayaran Suami Tak Tinggal Duit Belanja. Ini Yang Orang Ramai Buat!

Perkahwinan itu adalah penyatuan dua jiwa suami dan isteri. Saling mencintai, bertolak ansur dan menghargai antara satu sama lain. Jangan ada ego dan hanya mahu pasangan mendengar arahan anda sahaja. Barulah rumah tangga mendapat berkat.

Jangan menjadikan pasangan anda seolah-olah hamba. Jangan hanya kerana anda mengeluarkan belanja untuk semua barang di dalam rumah maka, anda boleh menengking atau memarahi pasangan di khalayak sesuka hati.

“Abang tolong sekejap ja bang. 5 minit pun tak sampai. Tolonglah.”

“Kita kerja teruk, kita bagi duit, kita juga nak jaga anak?” Suaminya dah tinggi suara. Berderau juga darah.

Isterinya meletakkan anak kecil yang didukung ke badan suami dan disambut kasar. Kemudian terus si isteri menolak stroller bayi yang juga ada anak kecil dengan laju. Suaminya menengking seorang lagi anak yang mungkin dalam usia 5-6 tahun supaya behave, duduk baik-baik dan jangan main jauh.

Dalam beberapa minit, kami yang masih beratur melihat sahaja isteri bergegas ambil barang kemudian meletakkan di dalam troli barangan. Terus suaminya cakap,

“Puas hati? Ingat senang nak dukung anak kemudian tolak troli barang yang kau teringin semua ni?”

Isterinya jawab, “bukan saya teringin bang, inikan untuk rumah kita.”

“Diamlah, mulut tu belajar diam.”

Terus makcik di belakang barisan kami menjerit, “dari tadi aku perhati je kau ni. Kahwin dah ada anak, nak main-mainkan bini kau. Kalau kau menantu aku memang aku kerjakan. Kau ingat perempuan ni level sama dengan pelacur?”

Semua diam.

Suaminya muka kelat, terus kasi bayi yang dipegang kepada isterinya sambil isteri terpaksa menolak satu stroller lagi.

“Kau jadi perempuan, jangan taat tak bertempat. Lelaki gini patut tak payah jadi suami. Jenis sombong, ego, hei perempuan tu beranakkan anak kau lah! Eee aku tak bolehlah!” Makcik itu menyambung. Udahnya drama tersebut jadi macam menakutkan. Janganlah ada sesi bertumbuk bagai. Debar jadinya.

Terus suami ambil stroller dan tarik anaknya yang seorang lagi keluar dari situ. Tinggallah si isteri dengan bayi dan troli barangan yang dibeli.

Elok semua orang beri beliau laluan ke depan dan dapat bayar. Semasa nak bayar, beliau call suami sebab duit semua di tangan suami. Lalu menangis depan kaunter. Dia cakap “maaf sangat, kena kansel boleh? Duit ada dekat suami saya.”

Dan terus ada magik, 2-3 orang termasuk saya dan barisan kami kasi ja berapa yang ada. Total dalam RM192 gitulah. Dia dapat bayar dan kami suruh tunggu sebab takut nanti suami dia marah pula dapat mana duit.

Sesekali jadi hero begini rasa puas.

Kami pergi hantar barang sama-sama ke kereta dan cakap kepada suaminya “bang, ni kami belanja.” Suaminya terkejut besar. Muka serba salah.

Kami pun baliklah ke rumah masing-masing. Sesekali jadi hero begini rasa puas. Seronok dapat bantu.

Kawan-kawan, di luar sana ada ramai wanita yang berusaha berhenti kerja dan jadi ibu kepada anak-anak. Buat berbagai hal dalam rumah dan berkorban kerjaya semua demi nak perhatikan pelajaran dan perkembangan anak.

Kita yang hebat, suami yang bekerjaya, lelaki yang Allah kata bagus menjadi pemimpin, jadilah manusia yang ada timbang rasa.

Wanita yang kalian marah itu adalah ibu kepada anak kalian. Tolonglah ada simpati dengan kelemahan yang dia ada.

Orang yang kita sayang dari awal akad nikah, berubahlah macam mana rupanya, bentuk tubuhnya, apa sahaja pun, sayangilah sebaiknya.

Bak kata seorang Ustazah dalam kuliahnya itu hari saya tak ingat siapa,

“Seorang gadis itu cantik di bawah jagaan ibu bapanya, dan berubah menjadi hodoh sekiranya dapat suami yang tak pandai menjaganya.”

Cantik dan hodoh itu adalah didikan, ajaran, bantuan, pertolongan dan kehormatan dari suami.

Hina, cerca, benci dan meluah marah kepada perkara yang tak perlu adalah keburukan, lebih lagi di khalayak ramai. Dan ia mengundang banyaknya perkara yang tak elok.

Hormati, sayangi dan kasihi isteri kita. Kita terima dia elok-elok, layanlah juga sebaiknya.

Buruk dia, buruk kita juga.

Baik dia, baik kita juga.

Begitulah.

Khairul Hakimin Muhammad,

Belajar.


Bila Dah Ada Anak Ni, Mak Ayah Kena Serba Boleh.

Memang betul pun, bila ada anak, ibu ayah kena jadi serba boleh. Jika nak harapkan isteri seorang uruskan anak memang stress isteri dibuatnya.

Sebab itu pentingnya kerjasama dalam rumahtangga. Bila anak ajak lakukan aktiviti bersama, ayah boleh lah layan anak-anak, sementara isteri uruskan hal lain.

Mak Ayah Kena Versatile.

Serba serbi kena boleh buat. Tak boleh cakap tak pandai nanti anak ikut!

Baru ni ada sebelum pergi interview pa&ma ada person incharge ecah namanya, dia tanya saya,

“Fhais boleh ke datang berdua je dengan anak?”, Ecah

Saya kata boleh je. Dah biasa pun travel berdua dengan anak. Bahkan pergi tengok wayang berdua pun pernah.

Tak ada benda yang orang lelaki tak boleh buat kalau isteri kita boleh buat. Mudah je!

Bagi saya baik mak baik ayah ni kena jadi versatile. Serba boleh kata orang melayu.

Ada masa anak perempuan nak tocang rambut, ayah boleh tocangkan, siap buat lipan lagi. Nak main masak masak pun boleh.

Ada masa anak lelaki pula nak main lasak lasak, mak boleh tumpang sekaki. Tak dapat jadi kuda, jadi nenek kebayan pun boleh. Begitulah.

TAK ADA ISTILAH TAK BOLEH BUAT

Mana ada istilah lelaki tak boleh buat apa yang wanita buat, cuma satu je lelaki tak boleh buat. Iaitu beranak!

Mana yang dah sejak azali kita mahir tu kalau boleh kembangkan la, mana yang tak mahir tu jangan takut. Cuba buat dulu. Kadang-kadang ia tak sesusah mana pun.

Wallahu A’lam,


Kasih Seorang Ibu! Bintang Veteren Uji Rashid Setia Di Sisi Cico

Kasih seorang ibu, meskipun sudah dimamah usia namun demi anak, sanggup berkorban apa sahaja.

Itulah situasi yang sesuai digambarkan buat bintang veteren, Uji Rashid yang kini sudah berusia 70 tahun namun setia menjaga anak tersayang yang juga pelakon, Cico Harahap.

Memetik laporan Berita Harian, banyak cabaran yang perlu dihadapi Uji bagi menyembuhkan Cico yang mengalami masalah kesihatan, sejak beberapa tahun lalu.

Biarpun Cico atau nama sebenar, Ezzaq Farrouq Harahap Jamaludin, 45, beransur pulih, masalah kesihatan yang menjejaskan keupayaan putera kesayangannya itu sejak 2016, cukup merisaukan dirinya sebagai ibu.

“Masalah itu memberi kesan kepada otak, jantung dan vokal Cico. Akibatnya, Cico tidak pandai membaca dan tidak kenal huruf.

“Malah, Cico tidak kenal saya dan anaknya serta tidak boleh bercakap. Ini semua berlaku ketika saya menghadiri pengebumian seorang rakan artis,” dakwanya kepada BH Online.

Uji teringat sekembalinya dari majlis pengebumian bintang legenda itu, beliau mendapati Cico yang sebelum itu menghadiri sambutan hari jadi kenalannya, terbaring di katil.

Berikutan peristiwa hitam itu, Uji mengaku tidak tahu bagaimana hendak berhadapan masyarakat. Disebabkan tidak mahu memberi persepsi buruk terhadap musibah menimpa anaknya itu, Uji lebih selesa mendiamkan diri.

“Bagaimana saya mahu jelaskan kepada orang? Cico ada nama, kalau saya cakap pun, mesti orang ramai akan sangka dia kena buatan orang.

“Lantas orang ingatkan dia ada musuh. Kawan yang dia jumpa pun saya tidak tahu siapa.

“Jadi, saya pilih untuk tidak cakap apa-apa dan biarkan. Saya juga berusaha mencari air penawar untuk Cico, namun tidak juga sembuh.

“Selepas tiga atau empat hari daripada kejadian itu, saya menjerit di dapur dan menangis seorang diri.

“Saya katakan, Ya Tuhan, kalau betul anak ini aku lahirkan, tunjukkan aku sedikit petanda. Kemudian saya teringat ada air zamzam dan saya berikan dia minum dan curahkan di kepalanya.

“Alhamdulillah, selepas minum air zamzam, dia boleh bangun,” katanya yang membuat laporan polis terhadap kes menimpa Cico.

Uji kemudian diduga masalah kewangan selepas membawa Cico menjalani rawatan di sebuah pusat perubatan di ibu negara.

Sehubungan itu, Uji berikhtiar menghubungi beberapa pihak, termasuk persatuan seni.

Namun, dakwanya, permintaannya tidak mendapat maklum balas baik. Akhirnya, Uji dibantu rakan bagi melangsaikan bil rawatan Cico.

“Alhamdulillah, hasil bantuan kewangan daripada rakan, saya dapat bayar rawatan Cico seperti ujian imbasan X-Ray, ujian imbasan tomografi berkomputer atau CT Scan dan bayaran tinggal di wad.

“Syukur, saya ada kawan-kawan yang membantu dari segi kewangan dan yang memberi saya kekuatan.

“Jujurnya, banyak yang sudah saya lalui. Malah, ada yang dakwa saya sendiri meracun anak. Macam orang gila apabila orang buat kita sampai begitu sekali,” katanya.

Uji memberitahu, beliau turut menerima bantuan rakan industri seperti Ashraf Muslim dan Sharifah Khasif.

“Ashraf Muslim datang melawat Cico dan dia beri beberapa surah untuk Cico hafal. Sharifah Khasif pun tolong. Pusat tahfiz ada bantu merawat masalah Cico.

“Jujurnya, selama lima tahun ini, kami sudah berubat di macam-macam tempat. Kalau ikutkan, Cico masih belum 100 peratus pulih.

“Tetapi apabila kita bercakap dengan dia, Cico boleh dengar, faham dan boleh menjawab. Alhamdulillah,” katanya.

Berikutan itu, Uji mengakui sambutan Aidilfitri sejak Cico sakit, hanya sederhana. Tiada sambutan meriah buat keluarga kecil, namun Uji bersyukur apabila anaknya, Cico beransur pulih.

“Kami hanya raikan dengan apa yang ada, persiapan pun tiada,” katanya

Mula aktif sejak era 1970-an, Uji dikenali sebagai artis versatil dengan bakat lakonan dan suara merdu.

Banyak merakamkan lagu duet bersama Hail Amir dan Datuk DJ Dave.

Filem lakonan seperti Permintaan Terakhir, Menanti Hari Esok, Langit Tidak Selalu Cerah dan Yassin masih dikenang sebagai antara karya terbaik Uji.


Rupanya Ini Rahsia Didik Anak Soleh & Solehah. Info Untuk Ibu Ayah.

Ibu ayah tentunya inginkan anak yang soleh dan solehah. Terdapat pelbagai cara boleh dipraktikskan. Berikut 10 cara ini, mudah-mudahan anak-anak membesar dalam menjadi anak soleh.

1. Kalau tiba-tiba teringat pada anak, kirimkan bacaan Al Fatihah. Sampai ke ayat “Iyyakana’budu waiyyakanasta’in” (“Hanya kepada Mu kami menyembah dan hanya kepadaMU kami memohon pertolongan.”), mintalah apa-apa hajat saat itu yang ada hubungannya dengan anak yang kita ingat saat itu, habiskan bacaan surah Al Fatihah doakan semoga anak kita diberi kepahaman yang sebenarnya dalam urusan agamanya, memiliki ilmu yang bermanfaat dan serahkan urusan anak kepada Allah untuk menjaganya.

2. Pandang wajahnya saat dia tidur, ucapkan….”Ibu mahu (nama anak) jadi anak yang soleh, sayang…”

Cuba amalkan (seperti kata Ustaz, kata-kata ini bermakna kita bercakap dengan rohnya) dan ucapan ini adalah DOA, sesungguhnya Allah Maha Mendengar lagi Maha Melihat.

3. Bangun solat malam, solat lah disisinya. Maksudnya kita solat dalam kamar dia dan dekat dengan anak. Jika Kita sering melakukannya dan kita juga selalu beritahu dia bahawa kita sering doakan dia, dia akan merasakan satu ikatan kasih sayang yang hakiki yang kita sangat sayang pada dia dan mahu dia jadi anak yang soleh. Dia akan tahu kita selalu soalat hajat untuknya.

4. Minta dikasihani. Ucapkan setiap saat bahawa kita ini sedang menunggu panggilan Allah. Jika dia tidak jadi anak soleh bermakna dia tidak sayang kita dan tentunya kita akan merana di Alam Barzah nanti.

5. Peluklah anak selalu walaupun dia sudah besar, sebagaimana kita sayang dia saat kecilnya. Aura ciuman dan belaian Ibu sambil bisikkan padanya bahawa kita bangga mempunyai anak sepertinya.

6. Maafkan anak kita setiap waktu walaupun perbuatannya amat melukai hati kita. Muhasabah diri, mungkin kesalahan yang anak kita lakukan itu adalah karena dosa-dosa kita di masa lalu.

7. Yang paling penting jaga tutur kata kita, jangan sekali-kali ucapkan perkataan yang boleh melukai hatinya. Jika ini terjadi juga karena kita khilaf, cepat-cepat cari waktu yang sesuai untuk kita minta maaf padanya. Mengakulah padanya itu kelemahan kita, kita marah karena dia berbuat salah, bukan bermaksud membenci.

8. Amalkan membaca ayat 40 Surah Ibrahim supaya kita, anak kita dan keturunan kita termasuk dalam golongan orang-orang yang tetap mendirikan solat.

(Ya Tuhanku, jadikanlah aku dan anak cucuku orang-orang yang tetap mendirikan shalat,
Ya Tuhan kami, perkenankanlah doaku)

9. Selalu ingatkan anak bahwa tak guna ada pangkat, belajar tinggi, harta, hafal Quran sekalipun… jika tidak mempunyai akhlak yang mulia. Allah tidak melihat wajah yang cantik/ tampan tapi melihat hati yang cantik.

10. Saat mencuci beras niatkan… “Ya Allah… lembutkanlah hati anak-anakku, sebut nama anak kita… untuk paham agamanya….. (kenapa kita mau dia paham agama, karena anak yang tak paham agama akan bawa orangtuanya juga ke neraka)…. seperti engkau lembutkan beras ini menjadi nasi “.
Cuci beras lawan arah jam (putar kekiri seperti orang thawaf ) sambil selawat kepada Nabi Muhamad saw.

Hati jangan lalai saat melakukannya, dan ingat kepada Allah selalu, aamiin 3x YRA…


“Sementara Mak Ada Ni, Saya Nak Bagi Mak Happy” Deep Perkongsian Ni!

Perkongsian daripada seorang pemilik perniagaan tentang seorang pekerjanya bernama Habil ini cukup terkesan di hati. Sungguh, berbahagialah setiap ibu memiliki anak yang penuh rasa tanggungjawab seperti Habil ini. Duit gajinya disalurkan kepada ibu dan adik-adik dikampung, semoga kisah seperti ini turut memberikan inspirasi buat kita semua.

Ini perkongsiannya.

Saya sengaja naik ofis tadi. Ingat nak lepak dengan budak budak team. Buka je pintu, tengok takda siapa. Lampu terbuka. Saya pun melangkah masuk.

Saya pandang kiri, saya pandang kanan. Nampak bawah meja seperti ada kelibat. Bulu roma mula meremang. Tangan kiri saya masih standby pegang pintu. Kot ada apa apa senang nak lari huhu.

Bunyi macam ada aktiviti bawah meja. Saya tak puas hati. Saya cekalkan hati. Apa nak jadi, jadi. Saya masuk menjenguk.

Saya pandang dia, dia pandang saya. Habil rupanya, tengah duduk sebelah rice cooker. “Aik Habil. Apa buat ni? Masak nasi ke apa lauk?”

Dengan wajah takut, dia menggelupur berdiri sambil capai kopiah “Eh tuan sorry Tuan, saya masak nasi tak makan lagi”

Saya hairan “Habil bukan minggu ni income dah seribu lebih ke? Kenapa tak makan dekat kedai bawah?”

Dia garu garu kepala. “Duit saya Tuan. Cuma minggu ni nak bagi mak. Mak tak ada pun minta, cuma saya kesian dekat mak. Kalau saya bagi duit, mak boleh guna beli baju ke, makan ke, boleh pakai untuk adik adik sekali”

Habil ni saya tahu, ayahnya sudah meninggal dunia beberapa tahun dulu. Habil baru berusia 19 tahun datang merantau dari Kuala Lipis.

Sebak pula hati. Saya peluk dia. Saya cakap “Takpa saya join Habil makan. Kita makan sama sama okey! Saya turun bawah, beli lauk dan kami makan sama sama.

Ayat paling saya terkesan waktu Habil cakap “Bukan apa Tuan. Saya pun tak tahu sampai bila mak ada. Sementara mak ada ni, saya nak bagi mak happy. Saya takpa tak ada tanggungan. Lagipun saya dah pandai nak cari duit setiap hari”

Tergamam.

Antara saya belajar malam ni :

1. Kita ini, usah lokek dengan mak ayah. Terutama sekali mak. Kadang tu kita takut sangat tak cukup duit kalau bagi mak. Sedangkan, rezeki Allah bagi. Lagi banyak kita buat baik dekat mak, insyaAllah hidup kita diredhai.

2. Betul juga kata Habil. Waktu kecil, apa kita nak mak sedaya upaya tunaikan. Kadang tu benda yang kita tak minta pun mak bagi. Bila dah besar, kalau mak tak minta kita tetap kena bagi. Moga moga, mak redha kita, Allah pun redha dengan kita.

Jom kita sama sama buat baik dekat mak dan ayah. Jika mereka sudah tiada, kita bantu dengan doa anak yang soleh okey.


“Biar Anak Yang Sakit, Jangan Mak Yang Sakit”-Deep Perkongsian Ibu Ni!

Kita selalu dengar malah sering juga  mengungkapkan, kalau boleh biarlah kita yang sakit daripada melihat anak yang sakit. Numun berbeza pula pandangan yang ingin dikongsikan oleh wanita ini.

Fahami apa yang dimaksudkan itu dan  semoga ianya memberi ruang pada diri kita sendiri untuk tidak lagi tertekan mencari kesempurnaan dan menjadi terbaik tetapi jalani hidup ini dengan penuh tenang dan punya waktu yang membahagiakan diri.

Ini perkongsiannya.

Dulu, masa saya baru ada seorang anak, tiap kali anak demam atau sakit, saya susah hati. Sampai saya cakap kat mak saya, kalaulah sakit tu boleh berpindah, biarlah sakit anak tu pindah kat saya.

Tapi mak saya cakap, “Biar anak yang sakit, jangan mak yang sakit”. Masa tu saya rasa tak patut seorang mak cakap macam tu.

Tapi lama kelamaan, bila anak pun dah bertambah, baru saya faham apa yang mak saya cuba sampaikan.

BIAR ANAK SAKIT, JANGAN MAK YANG SAKIT.

Andai semua ahli keluarga sakit sekalipun, seorang mak boleh jaga semuanya. Tapi bila mak seorang yang sakit, semua isi keluarga jadi tak tentu arah, segalanya jadi kucar kacir. Sesungguhnya benar sekali.

Mak saya juga cakap, kalau makanan dah siap, ada masa makanlah dulu. Jangan risaukan anak belum makan. Sebab mak yang kena bertenaga. Jangan tunggu masa sesuai untuk makan, sebab seorang mak tiada masa sesuai. Kerana mak tiada me time.

Kalau ada duit, rasa nak makan makanan mahal sikit tapi tak mampu nak beli utk semua isi keluarga, belilah dan makan sendiri.

Contohnya, teringin sangat nak makan aiskrim Connetto (dulu aiskrim ni kira mahallah). Belilah & makan sendiri. Jangan rasa bersalah. Jangan rasa pentingkan diri. Sebab anak akan membesar, In Shaa Allah mereka akan ada masa utk menikmatinya, mungkin lebih dari kita. Doakan rezeki anak² dimudahkan.

Sbg mak, tak kiralah bekerja atau tak, kita tetap seorang mak. Kita tetap lalui perkara yang sama, tugas yang sama, rutin yang sama. Memasak, membasuh, mengemas, mencuci, mengajar, mendidik, membebel, semua tu tugas mak, tiada yang terkecuali. Carilah me time sendiri. Jangan tunggu me time itu datang, sebab ia takkan datang.

Tak perlu jadi sempurna untuk segalanya. Hidup ini bukan untuk jadi sempurna, tapi untuk dinikmati & menyimpan bekalan untuk hari kemudian. Jangan peduli kata orang sebab orang bercakap takkan pernah berhenti. Puaskan hati sendiri, bukan untuk orang lain.

Hidup untuk memberi, tapi simpan sikit untuk diri sendiri. Bukan kerna pentingkan diri tapi kerana kita manusia, ada kelemahan, kita tahu penat. Berehatlah jika nafas dah makin laju, jangan paksa diri. Minta bantuan jika perlu, walaupun adakala bantuan yang diminta, tiada yg peduli. Andai sukar didik suami, didiklah anak utk membantu.

Moga mak² diluar sana sihat selalu, sentiasa dilindungi Allah swt dan diberi pahala berlipat ganda di atas pangkat sebagai MAK.


Didie Alias Kongsi Rasa Terharu Anak Berjaya Peroleh Ijazah  Kelas Pertama, Hilang Penat Lelah.

Kejayaan anak itu sesuatu yang cukup membahagia ibu bapa. Begitulah yang dirasai oleh artis versatil, Didie Alias lebih segala penat lelah berbaloi apabila melihat kejayan anaknya.

Didie, atau nama sebenarnya Fadzilah Mohd @ Ali berkata, dia mahu kesemua anaknya berjaya mencapai cita-cita mereka.

Terbaru menerusi kapsyen di laman Instagram (IG) miliknya, Didie telah melahirkan rasa bersyukur dengan kebahagiaan yang telah diberi. Anaknya ketiganya memperolehi Ijazah Sarjana Muda Perniafaan Antarabangsa dari Universiti Kuala Lumpur (UNIKL) yang menggenggam Ijazah Sarjana Muda Kelas Pertama.

Alhamdullillah syukur..

Satu2 Allah curahkan kebahagiaan buat mumy.

Seorang lagi anakanda mumy terima Bachelor in International Business..
Tahniah @dinierdzn buat mumy rase mumy adalah wanita terbahagia dunia akhirat.
Hilang segala penat lelah mumy..
Amin yra Terima Kasih Allah🙏

Rata-rata pengikut Didie memberikan ucapan tahniah kepada Nurdinie kerana berjaya mencapai cita-citanya di usia muda. Selain ucapan tahniah, netizen juga memuji cara Didie membesarkan anak-anaknya serta mendoakan kebahagiaan mereka sekeluarga.

Untuk rekod, Didie pernah berkahwin dengan pelakon Ridzuan Hashim pada tahun 1992 dan bercerai pada 2002.

Perkahwinan tersebut telah dikurniakan lima cahaya mata, Nur Dhaniyah, Muhammad Daniel, Nurdinie, Nur Dayini Ahza dan Nur Diyana.

Sementara menerusi perkahwinan kedua, Didie bernikah dengan Norisham Ismail pada tahun 2009 dan dikurniakan seorang cahaya mata, Muhammad Dayyan.


“Isteri Ajak Duduk Berasingan Bukan Nak Putuskan Tanggung Jawab Kita Pada Orang Tua. Tapi…”- Deep Perkongsian Lelaki Ni

Dalam sesebuah rumah tangga, suami atau isteri sama-sama memainkan peranan. Dalam bab tinggal bersama mentua misalnya, mungkin sesetengah pasangan melihat mungkin perkara ini sebagai sesuatu yang memudahkan selain dapat menjimatkan.

Tetapi sebenarnya, banyak cabaran sebenarnya apabila kita memilih untuk tinggal bersama keluarga sendiri mahupun mentua selepas kahwin. Kerana itu, suami isteri patut ada perbincangan dua hala berkenaan situasi ini. Supaya kedua-duanya boleh meluahkan kehendak masing-masing.

Kalau isteri boleh tinggalkan keluarganya utk ikut suaminya, kenapa suaminya tidak boleh tinggalkan org tuanya utk bina kehidupan sendiri?

Sesuatu yg perlu kita faham dlm2…

Isteri ajak duduk berasingan bukan sebab dia nak putuskan tanggungjawab kita kpd org tua kita…

Bukan…

Dia cuma nak bina kehidupan keluarganya, antara dia, suami dan anak2 dgn cara dia sendiri tanpa campur tangan dr org lain…namun bila dia suarakan niat utk tinggal berasingan, penerimaan kita tu sebaliknya…kita anggap mcm isteri tak faham akan tanggungjawab kita kpd org tua kita…

Kita anggap mcm isteri xnak bagi kita jalankan tugas kpd org tua kita… Kita anggap mcm isteri tak faham syurga kita tu dibawah tapak kaki siapa…

Tinggal berasingan ni tak semestinya perlu berjauhan sehingga berlainan negeri…kita mgkin boleh tggal di negeri yg sama, daerah yg sama, mukim yg sama serta kampung yg sama…cuma tak sama rumah…itu sahaja…

Paling kurang pun, bersebelahan dgn rumah org tua kita…ini yg paling2 kurang kita boleh buat klu xnk tggal jauh2…

Ini pun dah bleh buat isteri senang hati…terlalu byk kepala dlm satu rumah tu sebenarnya tak bagus dan baik utk hubungan…mesti ada saja perkara yg tak kena dan byk hati yg perlu dijaga…

Selama mana dia mampu menjaga hati semua org dgn sebaiknya?


Tokoh Ibu Mithali Pulau Pinang Ini Kongsi Cara Didik 11 Anaknya Jadi Cemerlang. Ini Rahsianya!

Pengorbanan seorang ibu bermula pada saat kehamilan, melahirkan dan proses membesarkan anak untuk menjadi insan berguna, cemerlang, sekali gus sebagai pemimpin pelapis pada masa depan. Selayaknya pengorbanan, kasih sayang ibu membesarkan anak sejak dari sekecil tapak tangan sehingga dewasa dihargai setiap detik kerana ia bukan perkara mudah untuk dilaksanakan.

Yang berbahagia Datin Hajjah Kalthom binti Haji Ibrahim di atas penganugerahan Tokoh Maal Hijrah (Ibu Mithali) 1440H/ 2018M Peringkat Negeri Pulau Pinang.  Beliau adalah isteri kepada YBhg. Dato’ Ustaz Haji Maktar bin Hj. Shapee. Melahirkan dan membesarkan seramai 11 orang anak enam orang lelaki dan lima  orang perempuan. Kini mempunyai seramai 32 orang cucu.

Beliau merupakan surirumah sepenuh masa dengan membesarkan dan mendidik anak-anak sehingga berjaya dalam pelajaran, keagamaan serta menjadi contoh dan memberi sumbangan kepada masyarakat.

Sempena edisi Hari Ibu, wartawan majalah Keluarga berkesempatan bertemu Tokoh Maal Hijrah (Ibu Mithali) 1440H/ 2018M Peringkat Negeri Pulau Pinang ini untuk berkongsi cerita cabaran dan kejayaan mendidik anak-anak yang ramai sehingga berjaya.

Perbanyakkan doa kepada Allah agar anak-anak memperoleh kejayaan dalam kehidupan merupakan kunci utama bagi seorang ibu ini dalam membesarkan 11 orang cahaya matanya. Beliau berkata, pendekatan tersebut perlu diamalkan kerana doa merupakan senjata kekuatan dirinya untuk membesarkan anak-anak.

“Doa dengan banyak mohon pertolongan Allah. Set dalam kepala anak-anak adalah anugerah dan amanah dari Allah. Cabaran dari segi mental kena banyak sabar.  Manakala cabaran dari segi fizikal kena sentiasa sihat dan bertenaga bagi menguruskan anak-anak yang ramai. Sesungguhnya ia memerlukan ketabahan hati yang cekal dengan pelbagai kerenah anak-anak yang sedang membesar.

“Selain itu, saya dan suami bertegas dalam hal pelajaran anak-anak, kena pastikan mereka membaca buku dan menelaah pelajaran agar mereka berjaya dalam peperiksaan.

“Bagi saya untuk mendidik anak-anak perlu dedahkan mereka dengan ajaran agama yang lengkap, penuh disiplin. Sejak awal celik mata sehingga tidur di malam hari. Solat berjemaah, mulakan pagi dengan mengaji Al-Quran, ada masa belajar, makan juga berjemaah, petang-petang mesti keluar untuk keluarkan peluh dengan melakukan aktiviti luar.

Bantu uruskan rumah

Membentuk disiplin dalam diri anak bukan suatu yang mudah jika  bukan sejak dari rebungnya. Lebih-lebih lagi mempunyai anak ramai yang sudah pastinya pelbagai kerenah untuk dihadapi. Sebagai ibu yang tegas dalam mendidik anak-anak, Datin Hajjah Kalthom akan memastikan anak-anaknya punya sikap yang bertanggungjawab dalam kehidupan sehariannya.

Oleh itu, setiap anak-anaknya telah diberi tugasan untuk membantunya menguruskan rumahtangga dari segi kebersihan rumah. Baginya cara ini secara tidak langsung membentuk sikap kerjasama dan tolong menolong dikalangan adik-beradik.

“Dalam aspek didikan kepada anak-anak perempuan dan lelaki, masing mempunyai tanggungjawab yang telah diatur supaya kehidupan mereka lebih berdisiplin. Sejak kecil lagi saya didik anak-anak diberi tanggungjawab menjaga dan menguruskan rumahtangga.

“Anak perempuan biasanya diberi tugas dalam rumah termasuk mengemas, memasak, membasuh dan  mengasuh adik. Manakala, anak-anak lelaki diberi tugas-tugas luar rumah dan tugas berat seperti membersihkan luar rumah, cuci kipas, cuci sawang dan pergi kedai membeli barang keperluan rumah,” katanya.

“Mama seorang yang sabar”-Huda

Dalam pada itu, turut berkesempatan bertemu beberapa orang anak-anak beliau daripada 11 orang. Dibesarkan di dalam sebuah keluarga yang besar, sudah tentunya meriah kala berkumpul bersama keluarga. Berkongsi cerita mengenai kehidupan adik-beradik yang ramai, Huda Maktar yang merupakan anak yang kelima menyifatkan, bertuah memiliki sebuah keluarga yang besar serta diberi didikan yang sempurna daripada ibu serta bapanya.

“Mama memang seorang yang sangat sabar dengan kerenah kami adik beradik yang agak nakal. Sehinggakan boleh dikatakan semua adik beradik lelaki ada bekas jahit di kepala. Pernah ada yang kepala kena jahit kena tukul dan jatuh basikal. Maklumlah ramai adik beradik lelaki ramai, semuanya lasak-lasak belaka. Jika ada yang bergaduh, mamalah yang akan leraikan.

“Jauh disudut hati, saya bangga memilik ibu seperti ini. Mama seorang yang sabar dan tenang dengan kerenah anak-anak seramai 11 orang dengan jarak umur yang rapat antara satu sama lain. Jika dikenang kembali memang akan membuatkan kami adik beradik tidak kering gusi. Kenangan masa kecil yang tidak dapat dibeli,”jelas Huda yang memiliki enam cahaya mata penyeri rumahtangganya.

Umpama guru sepenuh masa

“Mama sepenuh masa berada di rumah yang mendidik kami. Mama umpama guru sepenuh masa buat kami. Kami adik beradik tidak mengikuti kelas tambahan. Setiap hari, mama akan memberi tunjuk ajar  membuat latihan sekolah. Malah, ada jadual untuk kami menghafal surah-surah dan doa. Mama seorang wanita yang lembut tetapi tegas dalam mendidik kami.

“Abah pula memang jarang ada di rumah dengan atas tuntutan kerja. Jadi mama menguruskan kami seratus peratus. Saya kagum melihat kepayahan mama membesarkan kami dengan pelbagai kerenah.

“Tambahan pula, adik beradik lelaki yang rapat jarak usia menjadikan ia makin mencabar. Mama seorang yang lembut tetapi tegas dalam mendidik anak-anak,” jelas Hawa mengenai ibunya.

Bilik tak cukup hingga tempah homestay

Apabila ditanya mengenai sambutan Hari Raya tahun ini,  Huda memberitahu bahawa keluarga besarnya akan berkumpul setiap dua tahun sekali. Lebih manis, tahun ini mereka sekeluarga memilih lokasi kampung nenek ayahnya.

“Lazimnya apabila tiba sambutan Hari Raya, ia adalah perayaan yang paling ditunggu oleh kami adik beradik. Dua tahun sekali kami semua adik-beradik akan berkumpul. Tahun ini kami akan berkumpul di kampung rumah ayah di kampung Sungai Bakap, Pulau Pinang. Masa ini dua bulan sebelum raya, kami akan membuat persediaan. Bagi kumpulan wanita, tugasnya menentukan warna tema untuk keluarga masing-masing.

“Oleh kerana kami ramai, jadual memasak sepanjang raya pun ada. Contohnya untuk sarapan pagi, akan ada keluarga yang menjadi ketua. Keluarga ini akan menentukan menu dan hidangan. Begitu juga untuk makan tengah hari dan makan malam termasuk masak BBQ.

“Dengan konsep ini, mama akan berehat sepanjang kami balik kampung. Semua anak-anak menantu akan uruskan. Rumah hanya ada enam bilik sahaja, mujur ada homestay yang memboleh kami buat tempahan.

“Rutin wajib tiap pagi Raya, selepas Solat Raya, kami akan berkumpul untuk sesi bergambar dengan keluarga besar kami. Tidak lupa, kami akan konvoi menziarahi sanak saudara. Abah akan mengetuai konvoi. Biasa kami akan konvoi dalam sembilan hingga 11 buah kereta,” kata Huda mengenai kemeriahan Hari Raya keluarganya.

Biodata ahli keluarga

Nama: Datin Hjh. Kalthom binti Hj. Ibrahim, 66 tahun

Suami: Dato’ Hj. Maktar bin Hj. Shapee, 70 tahun

Mantan Timb. Speaker DUN Pulau Pinang & Pesara Guru

Nama anak:

1.Munir Maktar, 43 tahun

2.Nura Maktar, 42 tahun

3.Abdul Muiz Maktar, 39 tahun

4.Muhammad Maktar, 38 tahun

5.Huda Maktar, 37 tahun

6.Muhammad Bashir Maktar, 35 tahun

7.Ahmad Murshid Maktar, 32 tahun

8.Siti Sarah Maktar , 31 tahun

9.Sumaiyah Maktar, 29 tahun

10.Amnah Maktar, 27 tahun

11.Siddiqin Maktar , 26 tahun